
DE  TAOITO  GIRGA  TIBERIUM 


I. 


OUALI    TEMPORE,    QVO    ANIMO    TACITUS    AD    SCRIBENDAS 
TIBERII    RES    ACCESSERIT. 

Quum,  Trajano  videlicet  adhuc  imperitante,  Tacitus, 
perfectis  jam  caeteris  operibus  ^,  ad  Annales  componendos 
ingenium  convertit,  extrema  de  Augusto,  mox  Tiberii, 
Caii,  Claudii  Neronisque  res  traditurus,  longe  diversa 
ab  illis  primorum  Ceesarum  temporibus  oetas  populo 
Romano  agebatur  :  nulli  enim  unquam  Principi  asque 
ac  Trajano  contigerat  omnia  invenire  aptissime  ad  secu^ 
ritatem  libertatemque,  imo  ad  gloriam  publicam,  com- 
posita  :  nuUus  quidem  oblata  temporum  felicitate  tam 
solerter  ac  magnifice  usus  est.  Peracto  nempe,  post  tot 
mutuarum  insidiarum  annos,  Principum  certamine  pa- 
tricias  in  gentes  quas  veteris  Reipublicse  pie  memores, 
novarum  rerum  odium  transversas  indesinenter  compu- 
lerat,  Urbem  Italiamque  municipalis  impleverat  Nobilitas 
quae   Principem   municipalem,   ut  suum,    foveret  :    hic 

•  Ann.  XI.  Hist.,  F,  i. 

oxercitibus  per  victorijis,  Senatui  ob  iimorem  militum, 
Populo  per  facilitatem  imperii,  cunctis  denique  tam 
diuturnarum  contentionuni  odio  renascentisque  secu- 
ritatis  dulccdine  commendatus,  naturam  sequi  suam 
potuerat,  Principatum  omnibus  acceptum  libertatemque 
jam  non  contumacem  miscendo  :  igitur  arma,  quibus 
Caesarum  hostes  olim  territi  oppressique  fuerant,  dela- 
tores  scilicet  Lexque  Majestatis,  infracta  ' ;  rebus  domi 
compositis,  redintegrata  in  Romanorum  animis  laudis 
bellicae  gaudia,  ferme  negata  tot  Principibus  quos  interna 
pericula  magis  in  arcto  imperare  coegerant^;  imo 
instaurati  Reipublic^e  jam  non  pertimescendi  usus  ac 
mores^;  ipse  Trajanus,  consulatus  petitor,  suis  inte- 
resse  comitiis,  rostra  conscendere,  jurejurando  se  obstrin- 
gere ;  ad  Curiam  sine  apparatu,  nemine  submoto,  pro- 
gredi ;  senatores  ad  libertatem  ultro  exhortari,  civium 
denique  omnium  insectationi  defunctos  Principes  permit- 
tere,  ob  temporum  discrepantiam  sui  securus.  Quali 
gratiarum  concentu  populus  talia  salutaverit,  quam 
destricta  rabie  in  eorum  manes  quorum  saevitiam  erat 
perpessus,  desaevierit,  testis  illa  Plinii  consulis  oratio 
per  biduuni,  nec  sine  summo  Urbis  et  ItaliEe  assensu, 
spretis  insuper  faedissimis  imbribus,  constanter  audita  et 
comprobata  vehementer  ^* ;   cuncta  scilicet  Trajani  acta, 


'  Paucgyr.  Trajani,  Sj  et  35.  ^  Pancfx\T.  Trajani,<M,  »»>.,»»>. 

■  Ibid.  II,  i>.,  i3.  '  ['liiiii  Kpist.  III.  i3. 

imo  verba,  gestus  etiam  et  incessus  laudibus  extoUe- 
bantur  :  quod  pedibus  iret,  quod  civium  amplexus  ad 
pedes  non  deprimeret^  quod  oscula  non  manu  redderct, 
sed  in  planum  devexus,  quod  cives  non  pro  servis  ha- 
beret,  sed  pro  hominibuS;,  adeo  laetabatur  gens  libertati 
minime  assuefacta,  ut  mirantium  alacritatem  ne  ipse 
quidem  dominus  moderari  valeret  * .  Kui'sus  in  Cajsarum 
acta,  nullo  habito  discrimine,  in  mores,  in  statuas  vin- 
dictam  exercebant  '^;  tunc  Suetonius  Duodecim  illas  Vitas 
componebat,  nihil  non  enarrato  ex  iis  quse  in  Csesares, 
per  invidiam  aut  ridiculum,  solebant  jactari. 

Assentationum  quidem  illarum  libidine  Tacitus  haud- 
quaquam  contaminatus  se  reddita  libertate  longe  dignio- 
rem  veriusque  fruentem  prsebuit;  laudum  eo  parcior 
quo  eflfusius  a  cseteris  cumulabantur,  beatissimi  soeculi 
ortum  eloquentissimis  ominationibus  prosequi^^  prola- 
tosque  a  Trajano  Imperii  fines,  data  per  Annales  occa- 
sione,  gratulari  contentus  est  ^  :  sed  communi  a^qualium 
suorum  in  priores  Principes  ira  non  corripi,  nec  mali- 
gnitati  indulgere  cui  semper  aliquam  erecti  animi  speciem 
inesse  ipsedixit^^longe  difficilius  habebat;  quippe  cujus 
in  ingenio  vitaque  plurima  fato  quodam  composita  dixeris 
ut  Caesarum  hostes  ac  victimas  pia  veneratione,  Caesares 
autem  ipsos  odio  tantum  et  contemptu  dignos  judicaret. 

*  Panegyr.,  3|.  *  Ann.  II,  6i. 

-  Ibid.^  34.  =  Hist.  I. 

^  Agricola)  Vita,  3, 

S(Mi  iuMii])('  ('i)i'iieliorum  domo  ortiis  sit,  (jiue  jani  Syl- 
his  Sci|)iuiies;[ue  protulerat,  seu  equite  illo  Principis 
apud  Belgas  procuratore,  quem  Plinius  major  memorat  *, 
animo  certe  sublimi  ac  feroci  natus  erat.  Qua  deliinc 
ratione  sit  excultus,  incertum  :  ea  vero  reputans  quibus 
junior  adhuc,  sed  spei  jam  egregia;,  in  pulcherrimo  de 
Oratoribus  Dialogo,  disciplinam  antiquam  laudavit,  qua, 
patricias  apud  domos,  studialususquepuerorum  sanctitate 
quadam  temperabantur,  ac  liberi  informabantur  insi- 
gnes  2^  eum  quoque  in  gremio  ac  sinu  castse  matris,  in- 
vigilante  aliqua  majore  natu  propiiiqua,  secundum  pris- 
cam  severitatem  educatum  crediderim.  Utcumque  se  res 
habuit,  imbutus  certe  historiis  institutisque  prioris  aevi 
fuerat,  quum  ea  crescentem  illum  excepere  tempora  quas 
suum  ipsi  saiculum  pessime  commendareut  :  exactis 
nempe  annis  per  quos  in  Optimatium  insidias  Principes 
quam  acerrime  bellaverant,  ita  sseviebat  in  afflictos  Ca;sa- 
rum  ultimus,  ut  minus  novum  rerum  statum  advei-sus 
irrequietos  hostes  defendere  quam  insitam  quamdam  fe- 
ritatem  exsatiare  videretur.  Ecquid  igitur  Tacito,  per 
totam  pueritiam,  circumspectare,  ecquid  audire  accidit, 
praeter  assiduas  delationes  et  calumnias,  rapinas,  caides 
clarorum  civium  ad  alcndos  portentosos  Neronis,  in  ga- 
neam  ludosque  sumptus,  tamdiu  continuatas  ?  Proinde 
Caesares,  ut  avaros  tantum  ])erlidosque  CMniificos.   oxsc- 

'  llist    ii;it.  VII.    I-.  -  |)i;il..    ..S. 

crari,  Patricios  autem,  tanquam  innoxias  et  improvidas 
victimas,  miserari  a  tenero  consueverat.  Mox  bellis  civi- 
libus  concussam  sensit  Italiam  ;  cruentatam  Urbem,  pro- 
culcatos  a  militum  equis  Patres,  incensam  Jovis  Optimi 
Maximi  arcem  conspexit,  eaque  alicujus  semper  in  Prin- 
cipis  nomine  patrata  :  quum  rursus  antiqui  Senatus  sa- 
pientiam  ac  majestatem  ab  historicis  laudatas  et  omnibus 
in  scolis  decantatas  reminisceretur,  nonne  gliscere  apud 
eum  debuit  fastidium  ejus  temporis,  quod  qiiidem  a  Su- 
peris  damnatum  ipse  contendit '  !  Scilicet  veteres  illas 
Tribunorum  Consulumque  dissensiones,  jurgia  illa  prae- 
Haque  in  Foro,  quibus  tantummodo  apud  T.  Livium 
interfuerat^  ut  longinqua^,  et  circumfulgente  laude  tum 
armorum,  tum  eloquentiae,  obvelata,  multo  minus  hor- 
rebat  :  nempe  talia  sibi  depingenda  non  contigisse  do- 
lentem  in  Annalibus  ipsis  audimus^. 

Adolescens  demum  stabilitam  a  nepote  centurionis 
Pompeiani,  Vespasiano  scilicet,  pacem  publicam  vidit ; 
Capitolium  ipsa  ejusdem  manu_,  cum  Nobilium  ordinatis 
ab  Urbe  condita  Fastis^  restitutum^;  civiliter  habitos 
Patiicios^  (juorum  imminuto  ac  pene  deleto  numero, 
conjurationes  odiaque  multo  minus  metuebantur.  Tunc 
et  illos  audivit  de  praeteritis  vexationibus  conquerentes  : 
eas  autem  querelas  securi  jam  de  oequalitate  cseteri  cives 

'  Ifist.  I,  3.  *  Suetonii  Vc^p<isianus,  VIII. 

■  Ami.  IV,  '61. 

et  Nobiles  novi,  per  speciem  ingenuitatis,  pronis  auribus 
excipiebant  :  Cajsarum  denique  savitiam  lii  pnesertim 
Domini  damnabant,  quibus  peracti  certaminis  fructus 
percipere  tandem  concessum  erat. 

Simul  inchoata  juveni  Tacito  moxque  aucta  dignitas 
propriam  fortunam  quasi  fortuna^  libertatis  quam  arc- 
tissiniis  vinculis  connexam  ostenderat :  nempe  Vigintivir 
et  Qusestor  a  Vespasiano,  iEdilis  dein  aut  Tribunus  a  Tito 
creatus,  mox  Praetor  et  Quindecemvir,  seculares  ludos 
edente  Domitiano,  reperitur*  ;  in  quo  dignitatis  gradu 
diutius  retentus,  Nerva  demum  principatum  capessente, 
consul  renuntiatus  est ;  ita  ut  pari  eodemque  tenore 
llonia  ad  libertatem,  Tacitus  ad  honorem  summum  con- 
scendisse  videantur. 

Equidem  hic  illis  occurendum  sentio,  qui  C.  Corne- 
lium  protinus  mirentur,  novo  rerum  statui  adeo  infen- 
sum,  tam  prajclara  munia,  tot  titulos  a  Caesarum  succes- 
soribus  accepisse.  Nimirum  desiderio  «  prisci  et  integri 
moris^  »,  ut  ipse  ait,  ardebat,  sed  prajsentem  tolerabat, 
ut  necessarium  :  ita,  sapienter  temperans,  asquabili  apud 
Principes  auctoritate  viguit,  haud  absimilis  Lepidi  illius 
quem  nobis  ostendit  ipse,  imperitante  Tiberio,  inter 
abruptam  contumaciam  et  deforme  rursus  obsequium, 
iter  secure  pergentem'. 


'  Ilist.  I,  i:  Anii.  XI,  ii.  "'  Aiiii.  IV,  .>.... 

'  Aiiii.  I,  j. 

Nec  vero  publica  tantum  privataque  prosperitas,  sed 
mox  proprii  luctus  potuerunt  Taciti  fastidium  in  saeculi 
,sui  ignaviam  accendere :  vix  enim  Vespasiani  Titique 
liberali  animo  recreatus  erat,  quum^  Urbi  incumbente 
calvo  Nerone*  ,  interceptoque  socero  suo  ,  peritissimo 
duce  et  optimo  viro,  Agricola,  Tacitus  experiendo  doc- 
tus  est  quaenam,  per  superiora  tempora,  cives  jam  annis 
maturi  perpetiendum  habuissent. 

Nonne  sic  natus  educatusque,  et  per  tales  rerum  mu- 
tationes  vir  traductus,  veterum  Nobilium  spiritus  in  se 
refovere  prope  necessario  debuit  ?  Minime  igitur  miran- 
dum  plurima  in  illius  operibus  reperiri  qua3  multam 
erga  Patricios  sollicitudinem,  multum  in  Plebis  propu- 
gnatores  odium  declarent.  Ubique  Tacitus  illustres  gen- 
tes,  quarum  a  majoribus  constitutam  Imperii  vim  ac 
dignitatem  legerat,  vexatas  miseratur  aut  indignatur, 
moeret  exstinctas,  denubentes  in  modicorum  Equitum 
domos  gravatur.  Et  avitae  religionis  ritus,  cterimonias, 
fabulas  etiam  ac  superstitiones  pro  quodam  cultu  prose- 
quitur  :  liis  enim  fundamentis  stetisse  rem  Romanam 
acceperat ;  qu£e  in  dies  labefactari  intelligens,  nihil  in 
futurum  nisi  Impei-ii  ruinam  et  morum  perditionem  au- 
debat  augurari.  Armorum  quoque  laudem,  splendidum 
olim  patriciae  auctoritatis  instrumentum  ac  propugnacu- 
lum,  in  primis  extollere  solet  ^  ;  caeterum  provincias  pa- 

'  Jiwcnalis  Sot.  IV.  ■  Ann,  IV,  32. 

luiii  curat,  lioniines  novos,  e  municipiis  ortos,  non  sine 
quodain  contemptu  saepius  memorat'  ;  plebem  denique 
illam,  cujus  tutelam  a  se  susceptam  prsedicabant  Julii. 
Cajsaris  successores  ,  tanquam  imperitam  vitiosamque 
colluviem,  adspernatur.  Quicuraque  pro  plebe,  Italis, 
provinciis,  contra  Optimates  steterunt,  ut  Gracclii,  Ma- 
rius,  Cajsar  ipse,  eos  veluti  perniciosos  cives  turbida- 
rumque  rogationum  auctores  insectatur^. 

Quibus  institutis  imbutus  scriptor  num  poterat  res 
CjBsarum  ex  vero  memorare  aut  saltem  intueri,  Tiberii 
maxime,  qui  tot  illustres  domos  coedibus  polluerat  ?  Eas 
quidem  Nobilium  vires,  eas  insidias  invenerat  haeres 
Augusti  ut,  qu£ecumque  imperanti  per  quietem  Trajano 
veneranda  tuendaque  videri  potuerunt,  Tiberio  formi- 
dolosa  et  comprimenda  essent  :  sed  illius  temporum 
discrepantiaj  rationem  servare  quanto  facilius  cuilibet 
hodie  viventi  quam  historico,  licet  summo,  tunc  scri- 
lienti  !  Principis  praeterea  mores  incomptos,  obscurum 
animum,  adjutam  fraudibus  stievitiam,  totam  denique 
Tiberii  indolem  nonne  historicus  noster,  ut  liberalis 
comisque  dominationis  amator,  cum  multo  eontemptu 
ac  diffidentia,  horrere  ac  respuere,  vel  invitus,  debuit  ? 

Pulcherrima  denique,  sed  eo  magis  metuenda,  suberat 
causa  cur  multo  perfectiorem,  ut  ita  dicam,  Tiberii  per- 
versitatem   sibi   ultro  Tacitus  tingeret.   Manifestus  est 

'  .\nu.  III,  48;  IV,  3.  ''  Aiui.  111,  .',7. 

enim  Annales  tanquam  civile  quoddam  mumis  susce- 
pisse.  quo  non  modo  virtutibus  gloriam^  vitiis  ac  praeci- 
pue  adulationi  infamiam  adderet*,  sed  etiam  Romanos, 
domestica  per  exempla,  callidiores  temporum  efficeret, 
docendo  insitam  novae  adhuc  Principum  potentise  glis- 
cendi  cupidinem,  talesque  erga  dominos  cauta  quadam 
severitate  potius  quam  insanis  assentationibus  utendum 
esse  2.  Num  de  libertate  nuper  reddita  valde  securus 
esse  poterat,  quum  Plinium^  amicum  suum,  audiret  ad 
infimas  obsequii  et  admirationis  obtestationes  coram  Tra- 
jano  procumbentem,  ac  pollicentem  foreut  Romani  libe- 
re  agerent^  non  ex  jure  naturse,  sed  e  prsesidis  jussu^  ? 
Nempe  reputabat  Tacitus  praesidum  plerosque  illo  in  fas- 
tigio  serius  ocyus  jam  insanisse ;  proinde  non  expedire 
uUius,  vel  optimi  facillimique,  dominationem  ultro  pro- 
vocari,  nec  un([uam  decere  commune  ac  sacrosanctum 
humana?  libertatis  patrimonium  unius  arbitrio  permitti^ 
cui  omnia  in  omnes  licei-ent.  Quid  enim  eventunim;,  si 
quidam  exstitisset,  tyrannidis  avidus,  dissimulandi  pe- 
ritus,  qui;,  primum  cuncta  salutis  publica^  imagine  te- 
gens,  paulatim  insurgeret  ac  denique  pro  inconsulta  ista 
fiducia  infensum  redderet  servitium  ?  At  recognoscenti 
Csesarum  invisam  seriem  Tiberius,  qui  per  iraperium, 
aliquantisper  facile,  sensim  ad  praeruptam  et  urgentem 


'  Ann.  III,  65.  '  Paneg.  66. 

=>  Ann.  IV,  33. 

(lominationem  erepserat,  absolutissimum  illius  pcritinp 
populis  semper  cavendee  exemplar  apparuit:  cujus  porro 
reconditos  sensus  expromere,  perplexas  artes  explicare, 
clausum  animum  quodammodo  perrumpere,  illustrare 
summa  ope  connisus  est,  sperans  fore  ut  nullum  dein- 
ceps  tyrannidi  superesset  iter  qua  inexploratum  insi- 
nuans  posteros  falleret. 

Piam  equidem  illam  patria  de  libertate  providentiam 
satis  probare,  satis  venerari  nequeo  :  quum  enim  posset 
optimus  ille  civis,  peractis  jam  quatuordecim  Historia- 
rum  libris,  Nervas  principatum  Trajanique  imperium 
exsequi,  «  uberiorem  securioremque  materiam  '  »,  tunc 
et  a  poetis  concelebratam  ^,  moestas  Urbis  res  tristemque 
et  in  angusto  laborem  praetulit,  prodesse  magis  cupiens 
quam  delectari^.  Hinc  tamen  periculum  oriebatur,  ne 
scilicet  dolos  quam  plurimos  apud  suum  tyrannum  cupi- 
dus  detegendi  notandique,  nimis  multa  certoperfidiae  et 
immanitatis  consilio  adscriberet. 

Igitur  Tacitus,  ob  vitae  tempus,  ob  pueritiae,  adoles- 
centiae  ac  juvent^e  vices,  ob  instituta,  ob  mores,  denique 
ob  ipsam  asserendae  in  posterum  libertatis  curam,  veluti 
praeceps  in  Csesarum  ac  potissimum  Tiberii  obtrectatio- 
nem  agebatur ;  porro  liunc  impetum  licet  ad  aequitatis 
normam  redigere  sit  conatus,  non  satis  repressisse  jam 
demonstrabitur. 

'  llist.  1.  I.  '  Aini.  IV,  33. 

^Pliniij.Ep.  Vlll,  4. 

AUCTA   L\   MIRACULUM   A   TACITO   TIBEHIl    KOMANORUMQUE 
NEQUITIA. 

Tiberio  nempe  ingenium  judicavit  iiatura  statim  com- 
paratum  quale  sub  finem  erupit^,  eumque  consultl  per 
pessima  quasque,  bonis  ultro  relictis,  devolutum.  Ipsum 
in  Principem  plus  aequo  invidiam  congessit  saevitiarum 
ac  proditionum  quibus  ea  infecta  sunt  tempora.  Illarum 
veras  causas  aut  reticuit,  aut  attenuavit.  Denique,  dum 
peritissimis  quidem  narrandi  componendique  artibus 
odium  in  saevientes,  misericordiam  in  victimas  concitare 
gestit ,  illorum  perversitati  harumque  innocentiae  non 
pauca  supra  veritatem  contulit. 

Quae  Annalium  narrationi  subesse  vitia  quo  clarius 
appareat,  quum  ipsam  perlegentibus  rerum  diversitas  in- 
tentionis  aciem  soleat  abrumpere,  breviore  quasi  tabella 
amplam  illam  imaginem  complectar  ;  ita  demum  de  uni- 
versa  recte  judicabitur. 

Hominem  finge  tibi  praepotentem  mente  et  callidum, 
bonarum  artium  et  gloriae  voluptates  primo  expertum  , 
sed  saevitia?  tkdissimarumque  deliciarum  avidum  et  ex- 
plendi  aliquaiido  atrocis  hujus  ingenii  certum ;  luox  per 

ctedes,  per  sanguinem,  per  libidines  ac  sordes  sensini  et 
composito  delapsum,  donec  propositum  nequitioe  ac  dede- 
coris  finem  contigerit ;  usque  tamen  sui  compotem,  nec 
in  ima  quidem  illa  faece  quam  maluit  ac  destinavit, 
mentis  viribus  et  animi  robore  omnino  destitutum ;  tunc 
paulum  intelligere  coeperis  qualis  in  sex  illis  prirais 
Annalium  libris  appareat  Tiberius. 

Qui  scilicet,  principatum  per  uxorium  Livia;  matris 
ambitum  et  senili  adoptione  assecutus ',  ut  populum  pes- 
sime  de  tali  rectore  ominantem  ^  sibi  conciliet,  liberalem 
aliquantisper  animum  ostentat,  sed  eum  paulatim,  glis- 

cente  potentia,  exuit :  primum  quidem  legem  majestatis 

i 
irrepere  sinit,   qua  mox  desseviat^;    Libonem  Drusum, 

improvidum  et  facilem  inanibus  juvenera,  quasi  res  no- 

vas  moliretur,    subvertit'*;    dein   invisura  ob  gloriam 

populoque   gratiorem   Germanicum   in    Orientem ,   per 

speciem  res  illic  motas  componendi,  amovet,   atroci  Pi- 

sonis  odio  objiciens^  ;  ergo  Germanicus,  ratus  se  a  Pisoiie 

venenum    accepisse,  metumque   ex  Tiberio   ostendens, 

miserrime  exstinguitur*' :  gaudet  vero  patruus,  duraque 

ad    excipiendam   cum    defuncti  cineribus   Agrippinara 

ruunt   omnes,  ipse  publico  caret',   in  civiuni   dolorera 

per    edictum    erumpit,    honoresque    in    liliuin     suura 


'  Ann.  I,  7.  '  Auii.  II,  p. 

'  70.,  73.  ^  III,  5. 

'  II,  -y^:. 

moderatur.  At  Pisonem,  arroganti  seciiritate  ovantem, 
ut  certojampridem  Principis  auxilio,  ad  Sendtum  remit- 
tit,  mire  inter  C^esaris  ultores  et  rei  defensores  tempe- 
rans  * ;  sed,  crastino  diluculo,  Piso  exanimis  reperitur  : 
memorabant  autem  seniores  visa  saepius  inter  manus  ejus 
mandata  quEedam  Tiberii  contra  Germanicum,  quae  pro- 
tulisset,  ni  elusus  esset  ac  dein  interfectus  ^. 

Paulum  adhuc  retenta  asquitatis  specie,  nono  demum 
principatus  anno,  repente  immutatur  Tiberius,  scilicet  e 
Sejani  sui  arbitrio-^ :  decepto  enim  seni  subdolus  hic  csete- 
rorum  criminator  ostendit  Primores  ab  Agrippinaepartibus 
stantes  collatisque  velut  signis  imperatorium  fastigium 
obsidentes^ ;  mox,  quo  liberior  apud  territum  senem  pa- 
teat  talibus  insimulationibus  aditus,  eum  procul  ab  Urbe 
ad  Capreas  allicit,  ibique  turpissimis  voluptatibus  resolu- 
tum  in  Germanici  amicos  ac  filios  irritat^.  Immissi  jam 
delatores ;  tractus  in  carcerem,  inter  festa  incipientis 
anni,  eques  Sabinus^:  pavori  civitas  ex  adulatione  re- 
medium  quaerit :  crescente  per  ipsam  dominorum  absen- 
tiam  metu,  vota  Clementiae,  vota  Amicitiae  altaria, 
Tiberiique  ac  Sejani,  sui  adspectum  arroganter  conce- 
dentium,  ante  pedes,  abjectissimum  exponitur  populi 
romani  servitium  '^.   Defuncta  matrC;,  acriorem  ssevitiam 

'  Ann.  III,  T2.  ^  Ann.  IV,  4i. 

■-'  i6.  •  (i8. 

Mv,7.  -:\. 

exserit  J^rinceps,  pi-opria  perieula  pra'teiulens '  :  Sejano 
etiani  excusso,  crebrescunt  caedes  ;  damnata  mater  quaj- 
dam  quod  suum  filium  flevisset^;  acervatim  ihactati 
qui,  objecta  cum  Sejano  societate,  carcere  attinebantur, 
corporibusque  putrefactis  operta?  Urbis  vise,  plenus  Ti- 
beris,  nuUa  de  causa  nisi  quod  Domini  feritatem  priora 
supplicia  irritaverant*'.  Huc  denique  confidentia;  venit 
Caesar  ut  paventi  Senatui,  sed  eo  pervicacius  adulanti, 
nepotem  ipse  suum  ostendat,  in  ima  Palatii  parte,  fame 
ac  centurionis  verberibus  fessum  et  exspirantem  ^,  utque 
glorietur  quod  exstinctam  Agrippinam  non  in  Gremonias 
strangulatam  abjecerit.  Solutae  atroci  tyranno  gratife  ; 
tolerata  ad  finem,  imo  laudata  a  civibus,  crudelitas -^. 

Marcet  interea  libidinosas  per  vigilias  senex^ ;  durat 
tamen  mentis  calliditas,  animi  durat  rigor '  :  emensus 
tandem  scelerum  ac  probrorum  seriem  a  primordio  sibi 
destinatam,  postquam,  remotis  paulatim  pudore  ac  metu, 
abjectisque  virtutum  quas  olim  prae  se  tulerat  imita- 
mentis,  Tiberius,  natura  quam  a  principio  habebat,  et 
pessima  quidem,  uti  aliquando  potuit,  vitam  aut  potius 
longum  illud  vitiorum  ac  infamiie  curriculum  finit**. 

Horrendam  illam  Tiberiani  principatus  imaginem  con- 


•  Ann.  V,3.  *  Ann.  VJ,  26. 

^^VI,  10.  «I. 

'  19.  '  5o. 

^24.  "Si. 

templatus,  minime  profecto  de  pictoris  peritia  dubites: 
tam  mira  sagacitate  sensus  maxime  abditos  et  arcana 
pessimi  cujusque  consilia  indagare  solet;  tam  acri,  licet 
eam  cohibeat,  imo  quia  cohibet;,  vehementia  virtutes  ex- 
tollit  ac  prsecipue  vitia  insectatur ;  tam  vivido  denique 
splendore  cuncta  collustrat.  Sed  adeo  moestam  ac  lugu- 
brem  narrationem  evolventi  plurima  occurrunt  cur  eam 
magis  cum  eloquentissima  in  Tiberium  malevolentia 
quam  cum  exacta  rerum  fide  compositam  judices. 

Friinum  autem  de  illis  agemus  quas,  naturae  humanae 
parum  convenientia,  sensus  ipse  communis  prompte^  ut 
manifesto  exaggerata,  refutaverit :  Tiberii  nequitiam 
dico  Komanorumque  ignaviam. 

Tiberium  nempe  non  sensim  per  libidines  aliasve  cau- 
sas,  a  Tacito  neglectas,  in  pejus  mutatum  fuisse,  sed 
statim  a  principio  comparatum  exstitisse  qualem  se  sub 
vitse  finem  ostendit ;  nec  minus  perditum  animo  quum 
Imperium  recusaret  quam  quum,  Capraeis  tabescens, 
Urbem  sanguine  compleret ;  eum  modestiam  et  ajquita- 
tem,  clementiam  imo  et  beneficentiam  perfida  tantum 
simulatione  induissC;,  quas  haud  invitus  exueret ;  saevi- 
tiam  exercuisse  non  propter  ingruentia  quajdam  pericula, 
sed  certo  pridem  consilio  ;  denique  per  tres  et  viginti 
annos  ingenium  suum  non  pessumdedisse^  sed  revelasse, 
nec  id  quidem  ut  factuin  sui  impotentem,  sed  insitae 
nequitise  progressus  ultro  propellentem,    nunquam  equi- 

(lein  credere  sustineani.  Vincit  tale  portentuni  mentis 
meae  captum ;  homo  sum,  neque  inhumani  quidquam  mihi 
non  alienum  puto  :  inhumana  autem  atque,  si  Deo  placet ! 
plus  quam  humana  talis  perversitas. 

Cui  parem  quserens  ,  cujuslibet  populi  temporisve 
Annales  frustra  excutias  ;  ipsos  poetas,  vel  ad  excogi- 
tanda  immanitatis  exemplaria  maxime  insignes,  nequid- 
quam  pervolveris  :  Taciti  nempe  Tiberium  non  eequave- 
rint  aut  (Eschylea'  Clytemnestra,  aut  Cornelii  nostri 
Cleopatra,  aut  Racinii  Athalia,  aut  summi  apud  Anglos 
in  genere  tragico  inventoris  Kiccardus-tertius,  aut  ipse 
Miltonis  Satanas ;  ne  apud  nostrates  quidem,  tam  variis 
exquisitissimorum  scelerum  formis  luxuriantes,  uUum 
istius  modi  monstrum  apparebit.  Scelestos  enim  omnes, 
vel  fictos,  semper  in  vitia  demersit  certa  qusedam  libido, 
amor  scilicet  aut  odium,  aut  ambitio,  aut  superbia  :  sed 
immanis  ille  Annalium  Caesar  deterrima  qua^que,  fatali 
quodam  et  quieto  naturae  impulsu,  appetisse  videtui',  imo 
ingenita  et  necessitate  quadam  adaucta,  in  lucem  pro- 
tulisse. 

Nec  caeteris  modo,  sed  et  sibi  comparatus  veritatLs 
modum  excessisse  arguitur  :  quippe  in  quo  plurima  re- 
perias  quse  cum  solida  illa  voluntariaque  perversitate 
minime  consentiant :  idem  scilicet  iste  tyrannus,  qui 
certa  via  ad  infensissimam  dominationem  pergat,  tamen 
ex  alieno  arbitrio,  ipsis  in  Annalibus,  pendet :  tenacem 
illnm  propositi  Vulsinipnsis  K((ues  iiunc  intrn  civilitutis 

tines  continet,    nunc  per   scelera  prnp.cipitem   agit.   Res 
adeo  disjunctas  Tacitus  quum  verisimiles  reddere  conatus 
sit,   nullo  tamen    artis  vel   sagacissimae  vinculo   connec- 
tere  potuit :  scilicet  sensit  historicus  ipse  Tiberium  suum 
male  sibi  constare,    ob  hanc  prassertim  Sejani  auctorita- 
tem  quse  negari   non  potuerat  aut  reticeri ;  cujus  quum 
causa  utique  reddenda  esset,  confugit  Tacitus  ad  Fatum^, 
cui  nimis  multa  et  alias  referre  solet.    Sed  istius  Dei  ex 
machina    interventum    multo  minus  etiam  in  historiis 
quam  in  scena  excusaveris.  Eam  porro  reddenda^  rationis 
formam^,   inanem  prorsus  et  tam  eximio   scriptore  indi- 
gnam,   confessioni  similem  dixerim  auctoris  desperantis 
res  a  se  in  miraculum   corruptas  posse   cum  veris  con- 
ciliari. 

Jam  de  tyranno  ad  victimas  transeamus  :  quemadmo- 
dum  illius  immanitas,  sic  harum  patientia  omnimo  in- 
credibilis  :  eum  dominum  Romani  gratuito  ac  sponte 
cervicibiis  suis  superimponunt,  et  insultantem  retinen^t ; 
illi  per  mutuas  caedes  sponte  gratificantur  ;  cives  claris- 
simi,  stultissima  ([uadam  servitutis  cupidine  correpti^ 
delationibus  suam  ultro  nol)ilitatem  dedecorant ;  impro- 
vidos  plerumque  et  nihil  serium  si  quidem  Annalibus 
credideris;  in  principem  meditatos  subvertunt ;   opplen- 


'  «  Tiberitim  Sojanus  devinxil  efficorei;  noii  lani  solertia.... 
adeoutobscnrumudversniualios  (|Ikiiii  Dcuni  iru  iii  reiit  Uoma- 
silti  imi  iiKanliuii  inteciniii  (|ii('      noriiiii.  »  (Ami.  A',  1.) 

tur  cadaveribus  Urbis  vite  ;  abripitur  (lnmi))us,  al)stra- 
hitur  ad  saxa  Caprearum  et  maris  solitudinem  pubes 
ingenua,  stupris  polluenda  senilibus  :  una  tamen  queri- 
tur  mater  !  silent  viri !  quinetiam  vires  saevienti  addunt  ! 
Quum  aliquem  speres  sibi  caeterisque,  nece  Tiberii,  tan- 
dem  consulturum,  sumunt  quidem  Romani  gladios,  sed 
interfectorem  suum  stipaturi  ,  pestemque  suam  ultro 
protecturi ! 

Ecquis,  rogo,  talia  quosvis  per  Annales  legens,  histo- 
rico  vel  eloquentissimo  statim  non  diffidat?  Ullumne 
unquam  populum  huc  tolerantiag,  imo  insanias,  descen- 
disse  ?  ullum  se  catervatim  trucidandum  ultro  prodi- 
disse  ?  Hi&  tristissima  quaeque  de  insita  hominibus  igna- 
via,  de  faedo  et  interdum  inexsaturabili  servitii  amore 
jactent  illi  quibus  sermones  hoc  genus  cordi  sunt ;  Ita- 
lorum  in  primis  animos,  ut  natura  alacres  et  ad  quaelibet 
promptissimos,  ita  molliores  debilesque  commemorent  ; 
nondum  equidem  caeterorum  hominum  adeo  spernax  fac- 
tus  sum,  ut  tam  gratuitam  ignominiam,  tam  stupidam 
int^r  saeviora  in  dies  et  faediora  inertiam,  denique  tam 
inexplebilem  calamitatum  et  opprol)rii  sitim  evaleam 
saltem  intelligere.  Inde  fit  ut  suspicari  cogar  multa  al) 
historico  dissimulata,  plura  attenuata,  quae  tot  scelerum 
tamque  inauditi  obsequii  non  dico  excusationes,  at  cert<> 
causas,  attulissent. 

Quas  ut  assequamur,  si  propius  jam  Annalium  formam 
et  srriptoris  art^s  inspexerim,  si  ad  auctores  confugerim 

penitus  penitusqiie  infra  virilem  illam  ac  splendidam 
C.  Cornelii  eloquentiam  jacentes^  si  testimonia  illorum 
ad  refellendum  Tacitum  evexerim,  obtestor  ne  in  me 
statim  aut  temeritatis,  aut  arrogantiae  crimen  jactetur: 
summo  nempe  tanti  ingenii  amore,  summa  admiratione, 
pridem  percussus,  ab  ipso  demum  tam  suspiciose  agere 
coactus  sum  :  cui  contradicere  grave  quidem  et  acerbum 
habeo,  sed  natura^.  humanaa  calumniam  inferre  ipsique 
Deo  quasi  diffidere  multo   magis  verear ! 


III. 


TIBERII    ANTE    PARTAM    DOMINATIONEM   VITA    A    TACITO   NON 
SINE   MALIGNITATE   REVOCATA. 

Quum,  in  rebus  Tiberii  memorandis^  Tacitus  annorum 
ordinem  secutus  sit  (quae  quidem  forma  non  mediocriter 
obtrectationi  convenire  videatur),  liceat  et  nobis  illam 
narrationem  examinantibus  temporum  quoque  ordine 
perduci. 

Ea  igitur  jam  primum  intueamur  quas  in  Annalibus, 
de  acta  Tiberii  ante  partam  dominationem  vita  passim 
obiterque  jacta  sunt.  Pessime  apud  Annales  totus  popu- 
lus  auguratur  de  Claudio  illo,  in  superbia  domus  regna- 
tricis  educto  :  atqui,  si  ad  alios  historicos,  multo  minus 
facundos,  sed  non  multo  minus  graves,  respexeris,  Tibe- 
rius  idem  ille  plurima  aut  in  bello,  aut  in  toga  antea 
gesserat,  populo  non  ingrata :  scilicet,  decimum  nonum 
annum  agens,  pro  sex  sociorum  civitatibus  x4.ugustum  ac 
Senatum  deprecatus  erat  * ;  gravissimam  annonee  curam 
liaud  improspere  administraverat,  Italicisque  ergastulis 
cives  liberaverat  quos  domini  locupletes  ac  ]>lerique  No- 
biles,  per  iiisidias  exfciito.^,  sujipresserant-.  Futel)or  daiu- 

'  Suetonii   Tiheruis,  VIII.  -  Siietoiiii  Tiberius,  VIII. 

niitos,  et  illo  inciisahte,  duos  ex  illis  Optiiuatibus  liisto- 
rico  nostro  gratissimis ,  Caepionem  ac  Mura^nam,  qui 
Augustum  trucidare  aggressi  erant'  :  sed  eani  Tiberii 
operam,  ut  Tacito  fortasse  non  acceptam,  ita  non  impro- 
batam  plerisque  civibus  putem,  qui  publicani  securita- 
tem,  uno  imperitante,  quam  «  libertatis  illam  appellatio- 
a  ncm,  sine  corpore  ac  specie,  ^  »  multis  turbantibus, 
malebant. 

iVrmis  vero  successor  Augusti  adeo  inclaruerat,  ut 
eum  «  spectatum  bello  »  Tacitus  negare  non  potuerit  ^, 
sed  militarem  illani  laudem  callide  destruit :  aut  enim 
Asinius  Gallus  ab  eo  inducitur,  in  senatu,  per  adulatio- 
nem,  Tiberium  victoriarum  suarum  admonens^  ;  autipse 
Princeps  sua  in  profligando  duce  Suevorum,  Maroboduo, 
consilia  eiFerens"'' ;  ita  ut  minus  Tiberii  bellicae  agnosci 
virtutes  videantur  quam  arrogantia  ostentari.  Ille  tamen, 
Armenia  pacata,  Crassi  receptis  signis,  protecta  in  Bar- 
barorum  incursus  Gallia,  subactis  Alpium  et  Dalmatiae 
gentibus,  collocatis  dein  ad  Rhenum  quadraginta  milli- 
bus  Germanorum,  quum  jam  summis  prioris  sevi  Impera- 
toribus,  omnium  opinione,  aequaretur,  mox  totius  Panno- 
nia?  populos,  situ,  juventutis  multitudine,  niilitum  etiam 
disciplina,  formidandos,  ac  rebellantes  cum  ingenti  Ro- 
manorum  metu  nuper  Variana  clade  perculsorum,  trien- 

'  Suetonii  Tiherius,  YIII.  *  Ami.  I.  i?.. 

-  A.  J.  Ca.'.sarc  (licliiiii.  "^  Aiiii.  II,  ''<i.  (i). 

•  Aiin.  I,  .\, 

nio  represserat  cum  minimo  exercitiis  sui  detrimento,  sed 
minime  sibi  parcens :  namque,  per  asperrimos  ssepe  men- 
ses,  sine  tentorio  solebat  pernoctare,  in  nudo  cespite 
cibum  capere,  singula  sequentis  diei  prsecepta  per  libellos 
ipse  dare,  seque  consulendum  quacumque  vel  noctis  bora 
omnibus  ultro  praebere.  Sic  gesto  gravissimo  externorum 
bellorum  post  Punica  bello,  adeo  tremendus  barbaris 
habebatur,  ut  Bructerus  quidam,  ejus  occidendi  avidus, 
quum  in  castra  Romana  clam  ingressus  esset  jamque  inter 
proximos  duci  versaretur,  trepidatione  ipse  se  prodiderit. 
Romani  Tiberium  Scipioni  Africano  aiquabant,  nec  minus 
quam  Annibale  depulso  laetabantur :  ille  tamen  oblatum 
triumphum  diu  distulerat,  et  tandem  recepti  legatos  suos 
participes  esse  voluerat.  Atqui  strenuae  modestaeque 
ilii  juventae  «  congestos  triumphos  »  Tacitus  videtur 
exprobravisse ' . 

Imo  solitam  gravitatem  vix  retinuit,  futilem  prorsus 
calumniam  enarrans,  qua  Tiberius  ferebatur  ipsa  ob  vitia 
selectus  ab  Augusto,  qui  gloriam  sibi  per  deterrimam 
comparationem  quaesivisset^:  cui  mendacio  vehementer 
contradicit  Suetonius,  studii  pro  Caesaribus  ac  singulariter 
pro  Tiberio  minime  suspectus^.  Nempe  existimat  Augus- 
tum,  vitiis  ac  virtutibus  privigni  perpensis,  has  potiores 

'  Suet.  Ttberius,  IX,  XVI-XX.  p.  585.  —  Edit.  Hanovise,  1606. 
Vell.  Paterc,  Ilist.  Rom.  11.  loi).  -  Ann.  i-io. 

Dio  Cassius,  lib.  LV,  p.  ">()7  ;mI  '  Siicj.7''7/,,  X.\l. 

fjnem  libri,  \A\,  p.  079-582  et 

duxisse :  ilhuii  eiiiiii  iii  crebris  epistolis  iioii  iikhIo  «  ju- 
cundissimum  et  fidissimum  »,  sed  etiam  a  unicum  populi 
prajsidium  »   vocut,  eumque  «  a  se  adoptari  reipublicse 
causa  »  juravit.  Minime  profecto  asperiore  et  obscura 
Tiberii  indole  delectari  poterat  princeps  longe  dissimilis, 
qui  lepida  comitate  fallacias  et  aliquando   crudelitatem 
obvelare  doctus  esset ;  igitur  sola  omnium  existimatione 
vinci  potuit  ut  eum  sibi  adscisceret  successorem.  Nec,  si 
res  aliter  se  habuisset,   Velleius  Faterculus,   quanquam 
nimis  effusus  Tiberii,  ducis  olim  sui,  laudator,  exclamare 
sustinuisset :  «  Tunc  refulsit  certa  spes  liberorum  paren- 
tibus,  dominis  patrimonii,  omnibus  salutis  '  » .  Cajterum 
electionem  illam  ad  uxorium  ambitum  referendam  haud- 
quaquam  putet,   quisquis  meminerit  Augusti   mentem 
usque  validam  setati  restitisse  :  reipublic£e  demum  causa, 
ut  ipse  ait,  Augustus  eum  elegit  quem,  tot  bellorum 
successu,  tot  rerum  administratione,  ac  satis  diuturna 
hiborum  societate  spectatum,  invitusfortasse  venerabatur. 
Igitur  imperium  non  vitiis  aut  suis,  aut  Augusti,   sed 
clarissimis  inpatriammeritisdebueratTiberius;  quumque 
jamquintum  et  quinquagesimum  aetatis  annum  explevis- 
set,  diu  laudis  et  prosperaa  apud  publicum  famae  illece- 
bras  senserat,  quas  nemo  unquam,  ut  quidem  reor,  gra- 
tiiifo  aversatus  est. 

liiio  iq)iid  cum  enitueraiit  iion  (aiitimiiiiodo  vis  bellica 
'  Vcll.  1'iUcrc.  Ilisi.  Uoiu.  II.  io3. 

et  admiiiistraiidi  calliditaS;,  quaj  quidem  cum  feritate  indo- 
lis  aliquando  conveniunt ;  sed  plurima  animi  humani  et 
circa  domesticos  affectus  fiagrantissimi  indicia  protulerat : 
constat  enim  illi,  ineunte  adolescentia ,  dilectissimum 
fuisse  Marcellum,  Octaviae  lilium,  (|ui  acerbo  interceptus 
funere,  a  Virgilio  immortalitati  commendatus  est '  :  sed 
prajsertim  fratrem  suum,  Brusum,  egregiae  in  Khsetos  ac 
Vindelicos,  militise  quam  Flaccus  celebravit^,  participem, 
praisigni  caritate  coluit :  eum  scilicet,  Germani^  legioni- 
bus  imperantem,  segrotare  supremisque  jam  admoveri 
vix  audito,  Tiberius,  relicta  Urbe  iftpibusque  raptim 
superatis,  prope  incredibili  usus  celeritate,  adeo  ut  du- 
cena  millia  una  die  sit  emensus,  ultimum  fratris  spiritum 
excipit,  et  corpus,  pedibus  toto  itinere  ipse  pr^egrediens, 
Romam  pervehit :  amissum  pro  liostris  laudat,  sicuti 
japa  patrem  suum,  nonum  annum  agens,  laudaverat; 
vixque  paucis  ad  quietem  insumptis  diebus,  iterum  Rlie- 
num  advolat,  defuncti  tum  vicem  expleturus,  tum  ab 
hoste  expressurus  ultionem  ^.  Cujus  pietatis  praemium 
deinceps  tulit,  quum,  in  suis  Capreis  inclusus,  Antoniie 
(quae  Drusi  uxor  fuerat)  epistola  Sejanum  res  novas 
moliri  praemonitus  est,  eoque  indicio  servatus. 

Erat  igitur  Tiberio  indoles  probis  affectibus  minime 
abhorrens.  Quam  vero  difficile  fuerit  quin  primis  statim 
ab  annis  exacerbaretur  et  aliquid  horridum  ac  tri^te  con- 

'  SiR't.  VI.  .     ^  Suct.  VII,  6. 

traheret,  clare  perspicient  quicumque  vitte,  vel  antc  Prin- 
cipatum  adeo  exercitas,  casus,  contumelias,  pericula, 
usque  ad  mortem  Augusti,  paulum  recensuerint. 

Licet  Venusinus  poeta  «  paternum  Augusti  animuni 
in  pueros  Nerones '  »  jactaverit,  minime  acceptus  Au- 
gusto  adoleverat  in  Palatio  puer  illius  Tiberii  Neronis, 
quem  Livia  priorem  amaverat ;  qui  solvenda  Bruto  Cas- 
sioque,  ut  tyrannicidis,  praemia  censuerat ;  qui  L.  Anto- 
nium,  mox  S.  Pompeium,  sectatus  contra  Octavium,  ser- 
vos  Neapolitenses  ad  pileum  et  ad  arma  convocaverat  ^  ; 
ipsi  adolescentul(Fdeerat  puerilis  illa  festivitas  quae  Dru- 
sum,  fratrem  minorem  natu,  videtur  commendasse  :  sed 
abstrusum  ingenio  et  sermone,  illepidum  vultu,  ple- 
rumque  taciturnum,  Augustus  «  T:pti^'jvnv  »  vocitabat 
illudens ;  libertique  domus,  mox  famuli,  eum  pro  ludi- 
brio  habere  consueverant,  impune,  quia  probante  domi- 
no.  Sic  teneris  ab  annis  offensas  recondere,  clam  odisse, 
irasci,  metuere,  Tiberius  necessario  didicerat. 

Maritum  deinceps  longe  molestiora  conflictaverant, 
quum  Vipsaniam,  Agrippa  genitam  et  Attici  ^  neptem, 
uxorem  sibi  concordem  et  dilectissimam,  dimittere,  nec 
sine  magno  angore  animi^,  coactus  est,  exceptamque 
vidit  ab  Asinio  Gallo,  acerrimo  sui  derisore,  et  quem  pos- 
tea  inter  senatores  maxime  infensum  habuit.    Simul,    in 

^  Od.  lY.  "'  A(l  ((Ufiu  noiii|ic  (•\sj:mt  Tul- 

^  Suct.  IV.  Iii  epistola'. 

lociim  optimae  conjugis  pessima  successerat  mulier^  nem- 
pe  famosa  ilk  Julia^  quse,  licet  Tiberii  praecupida  (quod 
palam,  vel  sub  priore  marito^,  ostenderat),  mox  sibi  junc- 
tum  adulteriis  suis  non  minus  ridiculum  quam  mcestum 
effecit ;  nempe,  sui  dedecoris  haud  ignarus,  taedissima 
quseque,  Augusti  respectu^  diu  tolerare  coactus  est. 

Quibus  acerbitatibus  pulcherrimum  suffugium  manifes- 
tus  est  qu93sivisse,  scilicet  vitam  in  castris,  asperrimos 
longinquorum  bellorum  labores  et  utilem  patriae  gloriam. 

Hinc  vero  majora  coorta  erant  pericula,  quum  tanta 
laude  duobus  Caesaribus,  Caio  et  Lucio"  quos  Augustus 
nepotes  in  spem  imperii  protinus  excipiendi  tunc  educa- 
bat,  Tiberius,  barbarorum  domitor,  ofticere  videretur. 
Illorum  igitur  insidiis  ac  forsitan  sicariis'  vitricoque 
ipso  diffisus,  simul  domesticarum  curarum  mole  victus, 
urgentibus  simul  tsediis  ac  metu^  uxorem^  urbem,  aulam, 
pariter  nec  immerito  invisas,  fugerat,  proficiscendi  pro- 
perus  et  paucos  admodum  in  digressu  exosculatus. 

Quod  si,  Rhodum  tunc  navigans,  tempestate  illa  qua 
jactatus  est,  fuisset  feliciter  interceptus,  nonne  omnes 
indoluissent;,  ut  probum  ac  strenuum  civem,  qui  ali- 
quando  optimus  futurus  esset  Princeps  ?  Hactenus  enim 
nihil  ferme  pravi,  nedum  portentosi,  prodiderat :  Super- 
bus  quidem  arguebatur,  sed  gentile  hoc  vitium  majores 
cjus  saepe  faustum  ac  felix  reipublicjje  fecerant ;  horridus 

'  Suet.  Xlll, 

ohscurmqiie  tiim  vultu,  tum  sermone  ;  ([uid  vero  niirum, 
tot  acceptis  contumeliis  ?  vinosus,  adeo  ut  eum  pro  Ti- 
berio  Biberium,  pro  Claudio  Caidium  (si  quidem  com- 
mentis  quae  coacervavit  Suetonius,  fides  adhibenda'), 
milites  vocarent ;  sed,  quocumque  se  ea  res  habuerit,  ni- 
hil  unquam  tali  de  causa  domi  vel  militise  secus  admi- 
serat,  summaque  veneratione  exercitus  omnes  illum  pro- 
sequebantur ;  denique  feminarum  amator,  sed  hactenus 
suarum  tantummodo  :  at  sajviti^  indicia  adhuc  abe- 
rant. 

Equidem  insitas  Tiberio,  sicuti  plerisque  hominum, 
pessimas  quasdam  libidines  haud  infitias  iverim,  nec 
immemor  sum  illum  a  praeceptore  Theodoro  hac  nota  si- 
gnatum  :  «  toXov  atf/aTt  Tz^vpuhov'^'  »  (quanquam  profes- 
sorem  istum  rhetorum  exaggeratione  tunc  abusum  reor)  : 
quidquid  vero  «  saevi  aut  lenti  »,  ut  ait  Suetonius^, 
inerat,  Tiberius  ad  hunc  usque  tricesimum  quintum  an- 
num,  non  dico  dissimulaverat  perfide,  sed  egregie  do- 
muerat ;  neque  profecto  illis  libidinibus  aliquando  inser- 
vire  fixum  jam  ac  destinatum  habebat  :  sed  hac  Kho- 
diensi  secessione,  quam  vix  Tacitus  obiter  ac  leviter 
memoravit,  et  quae  tamen  septem  annos  e  media  exsulis 
vita  quodammodo  exemit,  illius  animus  penitus  labe- 
factus  est,  et  ad  pessima  qujeque  sensim  inclinatus. 


'  Suet.  XLII.  ■  Suct.  LXIl. 

-lAII. 


cmcA  TiHEHir.M  29 

Qimm  enim  niliil  magis  quam  contemptus  iiominum 
et  assidua  de  propria  salute  anxietas^  cum  spe  summae 
fortun^  mixta,  quemlibet  conturbare  et  pessumdare  va- 
leat,  eos  sensus  vita  Rhodi  acta  debuit  in  Tiberio  quam 
vehementissime  irritare.  Per  prima  enimexsilii  tempora, 
ab  omnibus  se  excoli  vidit,  ut  qui  Tribunitiam  potesta- 
t^m  et  famam  amicitiae  Augusti  Roma  abstulerat :  qua- 
rum  munerC;,  omnes  illam  Principis  quasi  imaginem  re- 
ligiose  vereri  certabant :  hinc  sedula  civium  romanorum^ 
magistratuum ,  legatorum  ab  Urbe  ad  provincias  prte- 
ternavigantium  officia  :  hinc  ipsorum  Rhodiensium  erga 
insignem  et  tantie  spei  hospitem  adulationes,  quarum 
servilitas  usque  ad  crudelitatem  delapsa  est  :  qiiondam 
enini;,  quum,  mane  diem  disponeiis,  praedixisset  se  aagros 
qmnes  visitare  velle,  confestim  Rhodienses  miseros  illos, 
nuUo  habito  infirmitatum  et  periculi  respectu,  domibus 
suis  in  pul)licam  porticum  delatos,  per  valetudinum  ge- 
nera  exposuerunt ' .  Qiiod  quidem  factiim  Tiberius  adve- 
niens  vel  tenuissimo  cuique  excusavit  :  sed  populum, 
qui  potenti  viro  propinquorum  et  parentum  suorum  do- 
lores  in  spectaculum  ultro  proponeret,  nonne  merito  ac 
necessario  adspernatus  est? 

Postquam  vero,  transacto  tribunatu  negatoque  Ro- 
mam  reditu  quem  imploraverat,  etiam  admonitus  est  ab 
Augusto  K  iliinitteret  curam  eorum  qiios  tam  cupide  reli- 

'  Siiot.  XI. 

«[iiisspt'  »,  repente  (nniiium  aniiuos,  veluti  signo  ilato, 
conversos  sensit  :  nullus  jam  eum  invisere ;  imo  omnes 
devitare,  repellere  -.  Quum  ipse  privignum  suum  Caium 
Cajsarem,  juvenem  Orienti  praipositum  et  Sami  moran- 
tem,  adire  ac  venerari  occoepit,  sinistre  exceptus  est, 
tanquam  siipremo  Domino  suspectus.  Ecquis  trepidam 
enarret  vitam,  quam  per  biennium,  veluti  damnatus, 
hahuit,  dum  custodem  quemlihet  factis  dictisque  suis 
frustra  efllagitaret^  dumve  statuas  suas,  tanquam  hostis 
puhlici,  a  Nemausensihus  eversas  audiret,  aut  se  ludi- 
hrio  et  exsecrationi  apud  juvenes  Caesares  esse,  adeo  ut 
Caio  familiaris  quidam^  per  convivium^  polliceretur  se, 
dummodo  juheret,  «  caputexsulis  «  jamjam  relaturum"'? 
Exin,  nihil  nisi  novissima  exspectans,  ac  terrore  ad 
summuni  perducto,  preces  pro  reditu,  connitente  matre, 
iteravit,  ac  tandem  impetravit. 

Sed,  diuturno  ah  illo  supplicio  Romam  regressus, 
quum  jam  annum  quadragesimum  et  secundum  explevis- 
set,  hahitum  animi  funesta  in  illa  insula  contractum 
non  jam  exuere  poterat  :  mansit  igitur  liominum  difli- 
dens  et  spernax,  vultu  ac  sermone  intentus  simul  et 
ohscurus,  at  praisertim  anxius,  trepidus,  ut  qui  se  irrisu, 
contumeliis,  odiis  circumventura  indesinenter  et  ohses- 
sum  intellexisset. 


Suet.  XI.  '  Suet.  XIII. 

Vel  restitutum  in  patria  timor  angebatexAugusto^cui 
se  nunquam  gratum  fore  sentiebat,  et  a  quo  fuerat  revo- 
catus  ea  conditione  demum,  ne  quam  reipublicae  partem 
attingeret.  Ideo^  sibi  novum  quoddam  vel  intra  Romam 
exsilium  irrogans,  e  Carinis  ad  Maecenatis  hortos  secedit, 
ubi,  inter  grammaticos,  inanibus  litterarum  studiis  in- 
dulget.  Defunctis  post  triennium  Caio  et  Lucio,  adopta- 
tus  ab  Augusto,  spem  successionis  certam  tandem  te- 
nuit.  Permanebat  tamen  metus,  propter  invidam  ac 
suspicacem  Principis  et  ipsius  Principatus  indolem  :  quo 
magis  igitur  ad  illud  fastigium  fortuna  et  omnium  opi- 
nione  evehitur^  eo  humilius  se  deprimit  :  domi  nihil  jam 
pro  patre  familias  agere^  ac  ne  legata  quidem  percipere  ^ , 
ut  qui  nihiljam  sit,  nisi  per  Augustum. 

Castris  mox  redditus,  dum  se  adversus  hostes  semper 
audacem  prtebet,  respectu  tamen  Principis,  cunctanter 
imperat  :  multos  enim,  prseter  suam  consuetudinem^  in 
consilii  partem  vocare  - ;  debellatis  Pannonia  et  Germa- 
nia^,  triumphum  eluderC;,  differrC;,  et  cum  suis  ultro  com- 
municare  legatis  :  ad  Capitolium  denique  conscensurus, 
primum  curru  descendit,  se  prsesidenti  patri  submittit 
ad  genua,  spectante  populo  ;  manubias  non  Marti  aut 
Jovi^  ne  superbiae  argueretur,  sed  Concordiae  et  Gemel- 
lis,  caute  dedicat  •" ;  nihil  denique  nisi  trepide  et  tan- 
quam  ineluctabili  oppressus  jugo,  agere  videtur. 

'  Suet.  XV.  '  Suet.  XX. 

Sic,  porpriorein  vita»  ])artem,  Tiberius  jam  l*nnoipatus 
victima,  vel  inscius,  esse  coeperat  :  illius,  enim  haud 
spernendis  tum  animi,  tum  mentis  dotibus,  praediti,  sed 
in  regnatrice  domo  educati,  ambitionem  ac  libidines 
prompte  irritavere  supremre  potentia)  contactus  et  exom- 
pla :  mox,  per  opprobria  simul  et  gloriam,  per  exsilium  ac 
denique  voluntariam  servitutem,  per  spes  quam  maxime 
splendidas  et  acerrimos  metus,  ad  principale  fastigium 
traductus  erat.  Sic  informatum  aut  potius  dilaceratum 
animum  si  deinceps  subita  omnipotentia,  inauditis  peri- 
culis  veluti  cincta  et  horrens,  exceperit,  quid  eveniet? 


IV. 


TIBERII,    PRINCIPATUM   INEUNTIS,    PERICULA    DISSIMULATA 
A   TACITO. 

Annalihits  si  credideris,  Tiberius,  etsi  validissimis 
munimentis  insistentem  potentiam  accepisset ,  attritis 
pridem  Optimatium  viribus,  novam  servitutem  plebe  per 
socordiam  complexa,  nec  abnuentibus  provinciis,  pellecto 
per  dona  milite^  cunctis  denique  jussa  Principis  adspec- 
tantibus,  tamen,  ingenitas  perfidiae  indulgens,  oblati  one- 
ris  mole  conterritum  se  et  ambiguum  imperandi  simula- 
vit,  quo  certius  Procerum  voluntates  introspiceret  futu- 
rasque  jam  destinaret  victimas'.  Suspicacem  vero  et 
anxium  exstitisse  Augusti  successorem  nemo  prorsus  mi- 
rabitur ,  dummodo  vitae  anteact^e  miserias  rursus  et 
casus  reputet,  prsesentisque  magnitudinis  prseceps  des- 
pexerit.  Prima  scilicet  ab  infantia  neci  objectus^,  dein 
uxorem  dilectam  dimittere  et  cum  altera,  sed  infami 
superbaque,  vivere  coactUs,  mox  in  insulam  ejectus  quo 
facile  sicarii  permearent,  propinquoruhi  et  ipsius  filii  vo- 
luntatem  expertus  adversam,  continuis  acerbitatibus  eo 
aspei-ius  dilaceratus  erat,  (jiu»  magis  i-orondita^  et  prospe- 

'  Anu.  1,  2-4,  7.  -  Suet.  Tib,  VI. 

ritatis  specie  tectae  latuerant.  8ed  regimen  rei  Romanae 
excipienti  multo  majora  impendebant  pericula  :  qute  con- 
sulto  dissimulavit  historicus  noster  ;  nec  tamen  efficere 
potuit  quin  aliqua  eorum  quasi  umlira,  vel  in  ipsius  nar- 
ratione,  undique  deprenderetur.  Novum  scilicet  illum 
Urbis  et  Orbis  dominatorem,  quem  adeo  prfepotentem  ac 
tutum  Tacitus  contendit,  cur  miles  in  Foro,  cur  in  Se- 
natu  miles  protegit?  Cur  defuncti  Principis  rogum,  cur 
recentis  domum,  arma  defendunt '  ?  Nonne  tot  metus 
iiidicia,  gratuito  prolata,  vix  coalescentem  auctoritatem 
resolvissent  ? 

Nibil.  autem  in  illis  rebus  gratuiti,  nihil  quod  non 
coactum  esset  ac  necessarium  :  exstincto  scilicet  Augusto, 
quaecumque  ille  inchoaverat,  rursus  in  ambiguo  erant  : 
namJ.  Csesaris  nepos,  quum  veterum  Patriciorum,  quo- 
rum  in  manibus  per  tot  saecula  Romana  res  fuerat,  eam 
in  IJrbe  auctoritatem,  vires  eas  circumspexisset,  quas 
intestini  belli  clades,  repetita^  licet  ac  cruentas,  omnino 
afiiigere  non  valuissent,  potestatis  et  vitas  ipse  anxius, 
nihil  a  prioris  sevi  institutis,  apud  populum  diuturnam 
ob  consuetudinem  sacrosanctis,  omnino  discrepans  indu- 
xerat  "^.  Antiqua  munia  non  sustulerat,  sed  singula  pau- 
latim,  ac  velut  ad  tempus,  induens,  ita  pro  jeternis  agno- 
visse  videbatur  :  in  Senatu  Princeps,  Tril)nims  in   Koro, 


'  Ann.  I,  8.  p.  493.  1>. 

apud  exercitus  Iraperatoi';,  apud  provincias  Proeonsul, 
quasi  recepta  in  se  tota  Republica,  inauditam  antea 
quamdam  auctoritatem  sibi  composuerat,  quse^  nuUis 
descripta  terminis  vocabulisque  maxime  gratis  populo 
signata,  plerisque  civibus  par  longo  cuidam  interregno 
videri  debuit.  Mira  denique  arte  Principis  partes  egerat, 
natura  comis  privatumque  multa  cum  solertia  simulans, 
et  omnium  plausus,  peracta  fabula,  prorsus  meruerat : 
Principatum  vero  ipsum  ostenderat  potius  quam  condide- 
rat,    nuUaque  satis  certa  lege  innixum  reliquerat ' . 

Ipso  igitur  Augusto  deficiente,  nihil  tam  stabile,  tam 
compositum  supererat  quod  repentina  quaelibet  tempestas 
aut  abripere  non  valeret  aut  disjicere. 

Protinus  autem  res  maximi  momenti  agebatur,  liber- 
tasne,  quse  haudquaquam  abolita  fuerat,  sed  tantum- 
modo  apud  unum  aliquantisper  seposita^,  nunc  omnibus 
restitueretur,  an  successorem  Augustus  haberet,  eumque 
quem  ipse  voluerat  an  alium.  Ineundo  igitur  illo  certa- 
mine,  erectae  et  accinctae  partes  omnes  constiterant;,  quae, 
viribus  per  quadraginta  quietis  annosrefectis,  praeteritas 
longarum  decertationum  miserias  oblitae,  nunc  odia  re- 
posta  spesque  prtesentes  tantummodo  meminerant. 

Quarum  factionum  numerum,  robur,  diversa  studia 
recensere  nonne  scriptor  Principatum  Tiberii  narraturus 


'  Dio     Cassius,     Tib.     Llll,      nistraiione. 
p.  ")n>.  u>«):  ilf  Augusti  udmi- 

unmino  ilebuit,  si  quidem  claram  et  in(;orruptani  reruni 
iniaginem  posteris  tradere  destinavisset  ?  Dignoscendum 
enim  cur  Tiberius  ipse,  dissimulatione  posita^  multiplices 
metus  suos  toties  prodiderit,  quasi  «  lupum  auribus]te- 
nens  » ;  eam  tamen  curam  Tacitus,  nec  inconsulto, 
omisit,  neglectamque  ab  illo  haud  faoile  quis  absolverit : 
tam  multae,  tam  confusaB^  tam  versicolores,  ut  ita  dicam, 
factiones  intra  Rom^e  msenia  tunc  moventur  ac  miscentur ! 
Scilicet  apud  populum  luxu  pridem  socordiaque  corrup- 
tuni,  Principatu  (qui  veteris  Beipublicie  dignitatibus 
haud  absimilis  habebatur)  omnium  ambitioni  tunc  expo- 
sito,  egregii  quilibet  cives  militari  civilive  fama,  aut 
domus  claritudine,  aut  praesertim  pecunia,  in  partes  vi 
prope  ineluctabili  rapiebantur  :  quarum  pra^cipuas  modo 
adumbrare,  et  qu^enam,  illis  urgentibus,  Tiberium  cir- 
cumsteterint  pericula,  explicare  summatim  conabor. 

Metuendse  in  primis  erant  Patriciaj  illa3  gentes  qute, 
sanctissimis  inter  se  vinculis,  cognationum  scilicet  con- 
nubiorumque  societate,  sacrorum  communione,  morum 
et  voluntatum  similitudine  connexae,  velut  densata  pha- 
lange,  minaces  remanserant  :  vigebat  autem  in  animis 
populi  ferocis  ac  bellicosi  memoria  tot  gentium  ab  illo- 
rum  majoribus  subactarum ;  simul  plurimis  civibus  illu- 
debant  adhuc  illecebrae  libertatis  illius,  cujus  nomine 
pauci  potentes,  cuncta  agentes  et  miscentes,  turbani  in 
foro  inter  ludos  ac  seditiones  otiantem,  et  legiones  con- 

tinuis  tniiraphis  exercitas  deceperant.  Non  jam  quidem^ 
accepta  Philippensi  clade,  in  quietem  publicam,  collatis 
signis,  illi  inferebantur ;  sed  apertis  praeliis  tectae  suc- 
cesserant  conjurationes,  multo  magis  Domino  ipsi  for- 
midandee  :  domesticse  apud  Optimates  copite  supererant, 
gladiatorum  scilicet  ac  servorum  nationes,  quibus  re- 
pente  immissis,  Capitolioque,  ut  olim,  insesso,  circum- 
ventave  Curia,  summam  rerum  vertere  et  immutare 
poterant. 

Flagrabat  ante  omnia  in  his  pectoribus  sacra  qusedam 
indignatio  Patricios  *in  istos  qui,  ab  avita  ratione  descis- 
centes,  repente  populares  facti,  cives  novos  ac  semibar- 
baros  in  urbem  Quirini  et  in  Senatum  effuderant.  Quain 
autem  inexpiabile,  quam  atrox  illud  odium,  testes  Siil- 
lana^in  Villa  Publica  ca^des,  testis  Julii  Ctesaris  obtrun- 
catio !  Hunc,  perfide  ad  pedes  Magni  Pompeii  viginti 
tribus  vulneribus  confossum,  quia  sperans  diuturnas 
civilium  scelerum  vices  posse  clementia  tandem  sisti, 
victoriam  ultro  suain  temperaverat,  'sibimet  ipsi  Caesares 
ant€  oculos  indesinenter  proponebant.  Et  quum  adeo 
insignem  viruni  nec  patri^  pericula,  tali  moderatore 
egentis,  nec  illa  TuUii  vox,  pro  Dictatore  Marcellum 
revocante  veniani  efflagitantis,  servare  potuissent;  qiium 
dein  Augustus,  licet  plerumque  lorica  et  valentissimis 
amicis    septus',    toties   pugione    petitus    fuisset,    quid 

'  Siiet.  Augustus.  —  Dio  Cass.      XLVI,  p.  32 1,  6. 

iioii  piwmetueret  Tiberius,  conscius  quoque  se  novi  re- 
rum  status  hostibus  peculiariter  invisum  ac  spretum,  ut 
qui,  gente  ortus  plebis  diu  spernacissima,  patre  genitus 
auctore  priemiorum  tyrannicidis  Bruto  Cassioque  sol- 
vendorum,  ipse  tamen  Caesarum  potestati  famulatus 
enit ',  (liuturnaque  per  opprobria,  extorris,  et  impros- 
pero  cum  famosa  eorumdem  Caesarum  filia  connubio 
ridiculus,  ad  principale  erepsisset  fastigium  ? 

Bona  quidem  pristinjB  libertatis  Optimates  illi  disse- 
rere  solebant,  sed  supremam  dominationem,  ut  pr«dam 
audacissimo  cuique  oblatam,  simul  appetebant  :  non 
pauci  autem  domum  Cajsaream  origine,  fama,  opibus 
icquabant ;  quorum  praecipuos  moriens  Augustus  succes- 
sori  suo  denuntiaverat  ^,  unusque,  Agrippinse  cognatus, 
injungi  novo  principi  laboris  socios  coram  senatu  postu- 
lare  ausus  est^.  Jam  moliebantur  res  novas  Libo  Drusus 
et  Clemens,  contumax  ille  Agrippse  servus,  multonim  e 
domo  Tiberii  ipsius  studiis  magnoque  Senatorum  et 
Equitum  numero  sustentatus^. 

La  vero  nutantis  adhuc  domini  pericula  serius  me- 
morando  Tacitus  attenuavit  ^.  Libonem  quoque  vecordem 
et  facilem  inanibus  tinxit,  securumque  coram  illo  ac 
placide  pertidum  Tiberium ;  debuit  tamen  minus  vecors 
({Uiini  poteiitite  inhians  videri  Patricius  ille,  (|ui  Magos 

'  Suet.  ///'.  IV.  *  Suet.  7V//.  XXV. 

•  -  .\nn.  I,  i3.  *  .\nn.  II,  27,39. 

consuleret  an  nummos  habitums  foret  quibus  viam 
Appiam  operiret ;  nec  adeo  securum  reor  Tiberium  qui 
dextram  juvenis  obambulans  caute  strictam  contineret '. 

Dum  illi;,  priscse  auctoritatis  desiderio  ^  in  transver- 
sum  acti,  Rempublicam  nomine  populi  universi^  ut  fit, 
reposcerent,  auxiliabaiitur,  improvide  quidem,  sed  acri- 
ter,  ignobiles  multi,  insitum  £equalitatis  amorem  simpli- 
citer  secuti,  nec  satis  curantes  periculum  subesse  ne  cum 
vetere  libertatis  specie  vetus  quoque  Nobilitatis  tyrannis 
reduceretur.  Hi  multo  minus  spernendis  innitebantur 
subsidiis  ;  nam  plerique,  cum  ingenti  plebis  Romanaj  et 
sociorum  populorum  multitudine,  Germanicum,  Drusi  et 
Antonia3  filium,  complectebantur,  quia  spem  cunctis  inje- 
cerat  Rempiiblicam  se  redditurum.  Quorum  fiagi'antis- 
sima  studia  turbidosque  spiritus  comprimi  posse  despe- 
rans,  Augustus  aliquantisper  placaverat,  Germanicum 
jubens  a  Tiberio,  qui  tamen  filium  habebat,  adoptari  •'  : 
quo  facto,  promisisse  videbatur  libertatem,  brevi  inter- 
jecta  mora,  revicturam  :  sed  et  eorum  simul  audaciam 
auxerat,  intelligentium  se  vehementer  timeri,  quuni  ipse 
Principatus  auctor  suo  successori  virum  tequasset  qui 
pristinte  Reipublica?  tenax  habebatur. 

Cuncti  ergo  pro  Germanico  eo  impensius  nitebantur, 
([uod,  succedente  Tiberio,  gravissimum  ha;reditatis  exem- 


'  Suet.  Tib.  XX \.  '  Aini. 

-'  Dio  Cass.  XLIV,  p.  ii\o. 

|)hun  iii  posteiuiii  ederetur,  quodque  in  dies  efflorescens 
(Termaniei  bellica  laus  praet^ritse  Tiberii  glorise  oflficiebat. 
Xec  vero  asmulum  suum  hic  sperare  debuit  facile  impe- 
rium  alterius  toleraturum ;  tantus  victori  Arminii  apud 
populum  sociosque  favor,  tam  accepta  nuiltis  familia 
ejus,  qua^  civilem  animum  et  castitatem,  vel  corruptis 
verendam,  ostentaret;  tam  validse  in  manu  legiones, 
quae,  per  bella  civilia  ditescendi  copiam  jam  non  haben- 
tes,  tale  detrimentum,  Principes  extollendo  vel  subver- 
tendo,  erant  pensatura?.  Ergo  Germanici  libertatisque 
reditum  clam  parantibus  multis,  pluribus  optantibus, 
exspectantibus  universis,  Tiberio  princeps  locus  demum 
commodari,  ac  brevissimum  quidem  ad  tempus,  vide- 
batur. 

Hauc  ipse  rerum  mutationem  praesentiens  ingruentem, 
minime  simulatam  cunctationem  praeferebat;  quippe  qui, 
vel  suscepto  imperii  onere,  receptum  sibi  ad  privatam 
conditionem  sapientia  quam  maxime  provida  diu  ser- 
vaverit'.  Imo  non  dominationem  modo,  sed  et  vitam 
suam  inimicis  pra^gravem  ratus,  non  se  aliter  tutum  fore 
speravit,  quam  si  valetudine  imbecillus  moxque  mo- 
riturus  existimaretur^. 

Ne  suis  quidem  contra  iiios  adversarit).s  fidere  j^oterat, 
<\\\\\m  ipse  filius,  Drusus,  ingenio  violentus  et  ad  asper- 

'  Dio  (':i>s.  lAII,  \).  <io3,  D.  *  l»io  Cass.  lA  II,  p.  (-ioS  I), 

rima  qua^que  pronior,  adeo  ut  Dnismn  vocitarentur 
eases  acutissimi,  pro  Republica  staret  * .  Subsidium  qui- 
dem  potuit  sperare  novis  a  Nobilibus  civibusque  illis 
oppidanis,  quos  ipse,  Augusti,  D.  Julii  Mariique  exem- 
plum  et  consilia  sectatus,  socios  ex  hostibus  fecerat,  et 
in  consortium  Romanaj  magnitu4inis,  ut  profecto  aequum 
fuit  ^,  olim  vocaverat.  Sed  nondum  satis  inter  se  coalue- 
rant  novi  isti  Romani,  e  diversis  orbis  domiti  partibus 
intra  eadem  moenia  collati,  ut  solidam  prioris  Nobili- 
tatis  factionem  terrerent  :  imo  nonnullos  vel  de  novis 
seducebant  ad  se  veteres  Patricii,  sua  infortunia  propo- 
nentes  majorumque  decora,  per  totam  Romanarum  histo- 
riarum,  a  se  fere  compositarum,  seriem  ostentantes. 

Dein  plerique  Novorum  pro  Principibus  acrius  quam 
prudentius  nitebantur,  Caesarique,  dum  titulos  ac  poten- 
tiam  congererent,  speciem  tyranni  vel  ducis  partium 
addere  poterant.  Denique  illorum  studia,  ut  nimia,  ita 
non  sincera;  Caesares  nempe,  ut  sibi  faventes,  tuebantur; 
sed,  ut  Patricios,  oderant :  providendum  ergo  (idque  res 
ipsa  mox  ducuit),  ne,  prospero  rerum  cursu  audaciores 
facti  opibusque  poUentes ,  ipsum  Principatum  rapere 
aggrederentur^. 

Diversai  illie  partes,   quum  civitatem  distraherent,  iu 

'  Dio  Cass.  LVII,  p.  620,  C.        «  perium  armis  tuebaiitur.  > 
=■  Vell.  Pateic.  H,  i5  :  «  Pete-         =  Ann.  IV,  i. 
«  Inint  eniin  civitatem,  cujus  iin- 


|i  1)K   TACITO 

Curiu  acerrime  inter  se  desaeviebant ;  neque  vero  Sena- 
tum  illum,  quem  scriptor  noster  projectum  et  invalidum 
pingit,  adeo  destitutum  auctoritate  vel  contumacia,  si 
propius  attendas,  credideris  :  Senatus  demum  majestate 
seditiones  legionum  vel  maxime  insanae  a  Tiberio  re- 
pressse  sunt;  Senatus,  yel  post  Caii  necem,  de  resti- 
tuenda  Hepublica  agitavit;  .Senatusnoniine,  Galba  Otho- 
(pie  signa  sua  apud  populum  commendaverunt.  Nec 
Patres  deerant  qui  cuncta  Tiberii  in  deterius  traherent, 
ipsum,  ut  niultum  infra,  despectarent,  illius  cunctatio- 
nem,  ut  mimum  impudentissimum,  ludilicarentur,  libenter 
vim  contumeliis,  data  occasione,  addituri'. 

Nec  tamen  Tiberio,  tot  inter  odia,  tam  multiplices 
inter  insidias  vel  amicorum  versanti,  et  undique  distric- 
tos  clam  in  se  pugiones  sentienti,  licebat  Romam  omittere 
unde  in  omnia  regimen.  Ecquis  igitur  mediocri  pmden- 
tia,  nedum  ille  tam  continuis  miseriis  edoctus  et  exerci- 
tus,  corruptse  discordantisque  civitatis,  imio  orbis  prope 
totius  administrationem  jamjam  suscepturus,  diffidentia 
Hssidua  armataque  se  non  protexisset,  nellmrii  que  (ut 
illum  deridentes  vocabant^)  saltem  necessitate  factus 
esset  ? 

Quem  porro  statum  Urbis  si  paulum  perpendas,  con- 

'  Suet.  7V^.  XXIV.— Ann. III.         Mosephus. 
?-9- 

tinuo  plurima  incipientis  Tiberii  acta,  ex  Annalibus  aut 
non  satis  intellecta,  aut  ridicula,  aut  improba  ssevaque, 
mirari  desines  et  indignari  :  mendaciine  Tiberium  dam- 
naverim  qui,  cunctabundus  adhuc  apud  Patres  de  reci- 
pienda  talis  Principatus  mole,  signum  tamen  prastorianis 
et  jussa  exercitibus,  ut  Imperator,  dederit*  ?Nonne  decebat 
a  cive,  qui  tum  summus  erat,  Urbis  et  Orbis  pacem,  tam 
multis  labefactantibus,  statim  confirmari  ?  Jamne  avi- 
dus  infensai  tyrannidis  judicabitur,  qui  otiosae  venalique 
turbee,  ad  quam  turpiter  demerendam  Augustus  nuper 
damnosis  largitionibus  cum  Nobilitate  certabat,  jus  suf- 
fragii  abstulerit  ^  ?  Num  abjectioris  animi  Tiberium  ar- 
guerim,  titulos  honoresque  respuentem  ^?  Imo  noverat 
subesse  adulationi  dolum  ;  sic  Julium  publico  odio  quon- 
dam  fuis.se  a  Patriciis  objectum  '•,  nec  expedire  tam  invi- 
diosum  fastigium  obtinenti,  civium  aninios  splendore 
nimio  la^dere  aut  irritare  :  idcirco  suas  occupationes  non 
divinas,  sed  laboriosas,  appetentibus  eumdem  locuni  optat 
videri  ■'».  Militarem  denique  apparatum  aulse,  per  Urbem 
et  in  Palatio  explicari  non  jam  miror,  neque  suspectum 
militibus  tunc  fuisse  istum  Haterium,  qui  ambulantem 
domi  novum  Principem  adierat  manibusque  impeditum 
subverterat^  :  hunc  equidem,  si  Tiberio  miles  advigilas- 

'  Aiin.  I,  7.  3  Ann.  II,  87.  —  Suet.    Tib. 

-Ann.  KiS.  XXVII. 

'  7^-  *  Ann.  1,  i3. 

*  Dio  Cass.  XLIV,  p.  2^3,  D. 

seni,  haud  longe  absimilem  illius  credidissem  T.  Cimbri, 
qui,  dolose  supplex,  a  .lulii  collo  togam  detraxerat*. 

Quaj  cuncta,  ni  fallor,  cuilibet  non  inique  judicanti, 
multo  minus  ambitionem  crudelitatemve  Tiberii  prodide- 
rint,  quam  initium  continui  illius  et  in  dies  crudescentis 
terroris,  qui  tunc  Principatus  vocabulo  decorabatur. 

*  Plutarchii  C(esai\  cap.  66.     (Ed.  Reiske). 

PRIOR   TIBRRIANI    PRINCIPATUS    PARS    A   TACITO   NON    SINE 
INIQUA   MALIGNITATE   MEMORATA. 

Civitatem  Romanam,  intestinis  simultatibus  laboran- 
tem,  Tiberius,  quamvis  ipse  maxime  in  lubrico  agens, 
per  novem  primum  annos  ita  rexit  ut,  colluctantium  fac- 
tionum  certaminibus  inconcussuS;,  neminem  sineret  aut 
leges  supergredi,  aut  legibus  in  ceteros  abuti  :  defensa 
vetus  religio,  sed  et  cautum  ne,  per  religionis  speciem, 
odia  exercerentur  humanave  deluderetur  justitia  *  :  tri- 
bunalibus  depulsi  ambitus  potentium ;  imo  potentes^  noii 
sine  multo  ipsius  periculo,  damnati ;  sed  cautum  ne,  ar- 
repta  Caesaris  imagine,  populus  in  priscos  tyrannos  de- 
sasviret^;  servata^  sed  compressa  Lex  Majestatis,  qua 
plerique  sibi  invisos  pervertere  gestiebant^;  Senatus 
aucta  vis  et  munia,  aucta  etiam  libertas  '*,  sed  paratum 
contra  Patrum  saevitiam  et  ultiones  suflTugium  apud  Prin- 


*  Suet.  Tib.  XXVI.  —  Ann.  I,  '  Ann.  I,  72;  II,  5o.  —  Suet. 

73.-111,60.  m  XXVIII. 

-  Ann.  I,  75;   IH,   ?.9.,  36.  —  '  Ann.  I,  i5.  —   Suet.    Tifj. 

Suet.  Tih.  XXXIII.  XXIX,  XXX,  XXXI. 

cipem ;  levata  quorumdam  honesta  paupertas  \,  sed 
amoti  per  fiagitia  infames'^.  Moribus  consultum,  sed  ita 
ut  mores  castigandi  cura  quasi  obtentus  ad  vexandos  ho- 
mines  non  sumeretur  ' ;  sic  retractae  ad  pudorem  aut  sal- 
tem  ad  pudoris  speciem  mulieres  nobiles  quaecuraque  ad 
fffidam  lupanarium  libertatem  certatim  devolvebantur  '  ; 
sed  ganeaj  sericarumque  vestium  tolerati  sumptus,  qui 
non  sine  multonim  cladibus  corrigi  possent*^.  Modesta 
(|uoque  severitate  habita  plebs  ;  acriter  coercita  thea- 
tralis  licentia  ^,  suique  decoris  curae  redditi  magistra- 
tuum  quicumque  inter  pantomimos  et  histriones  turpiter 
versabantur;  Circenses,  socordiae  seditionumque  metii, 
rari ' ;  rarissima  congiaria ;  non  levata,  deprecante  licet 
populo,  munia  quibus  Respublica  alebatur  * ;  sed  stimu- 
lata  omnium  industria  ^ ;  simul  annonaj  Princeps  invigi- 
lans,  quae  venti  ac  fiuctus  in  vitam  Italiai  deliquissent, 
corrigebat,  nunquam  absurde  magnificus^  ut  Primores 
olim  solebant,  sed  sapienter  munificus  "•.  Omni  denique 
ratione  civitas,  ignavae  discordique  lascivia^  assueta,  ad 
disciplinam,  ad  laboriosam  quietem,  ad  concordiam  re- 
vocabatur. 

'  Ann.  11,  37;   I,  :').  ^  Suei.  ■'  Ann.  IH,  53. 

Tib.  XLVII.  *  I,  77.  -  Suet.  J'if>.  XXXIV. 

-'  Ann.  II,  48.  '  Suet.  Tib.  XLVII. 

'  III,  9.S;  11,  33,  —  Suet.  Tib.  »  Ann.  I,  ^78. 

XXXIII.  "  II,  37. 

'  Ann.    II,   85.  —  Suet.    Tib.  '"  II,  H7;  IV,  >i;  II,  ,'8. 
XXXV. 

Quae  instituta  ad  servitutem  spectare  quis  contendere 
sustineat,  nisi  diffidentia  ipsum  vincat  Tiberium  *  ?  Niliil 
quidem  in  Augusti  successore  natum  ad  allicienda  vulgi 
studia,  horridi  mores,  acerba  oratio,  sui  obtegens  ani- 
mus^;  nonne  vero  libertati  public^e  comitas  multo  magis 
metuenda,  quoties  parandae  tyrannidi  fingitur? 

Illa  igitur  Tiberii  primordia  historici,  vel  quos  severis- 
simos  judices  habuit,  nempe  Dio  Cassius  ac  Suetonius, 
ille  Thucydidis  imitator,  hic  senectae  Tiberianae  diligens 
magis  quam  verecundus  insectator,  simpliciter  laudavere  ^. 
Eadem  vero  acta  sic  Tacitus  tractavit,  ut  cuncta  ad  in- 
fensam  tyrannidem,  quas  postea  erupit,  parata  a  Tiberio 
et  perfide  jam.a  principio  directa  viderentur.  Sed  miras 
componendi  ac  scribendi  artes,  quibus  tale  propositum 
historicus  assecutus  est,  quum  explanare  susceperim,  me 
ipsum  valde  in  lubrico  versari  sentio  :  tantam  ille  vel  in 
obtrectatione  modestiam  aliquando  servavit !  tam  subti- 
libus  ac  variis  res  proferendi  modis  usus  est !  tam  severam 
denique  justiti^  speciem  verbis  omnibus  suis  indidit !  Cae- 
terum  talem  virum  mendacio  unquam  sese  ultro  polluisse 
haudquaquam  contenderim  ;  ecquis  vero  nescit  plurimos 
reperiri  posse,  vel  citra  mendacium,  temperandae  veritatis 
modos,  quibus  apud  veteres  vel   summi   non   abstinent 


*  Ann.  I,  81.  '  Dio  Cassius  ,   p.  606-610  , 

historici  ?  Possunt  scilicet  probandaj  res  aut  maligna  laude 
vix  remunerari,  aut  perfida  subinde  interpretatioue  de- 
trahi,  aut  pejorum  vicinitate  quasi  contaminari :  possunt 
et  queedam  praetermitti  leviterve  praestringi,  qiiibus  pe- 
nitus  cognitis  et  in  lucem  ingenue  prolatis,  multa  aut 
excusata  aut  clementius  damnata  forent  :  at  rursus 
quaecumque  contemptum,  odium,  suspiciones  conilare 
valeut,  possunt,  aut  non  affirmata,  legentium  in  mentes 
tamen  injici,  aut  enarrata,  multa  accendi  vehementia 
largoque  ingenii  splendore  illustrari. 

Eas  autem  artes  sic  a  Tacito  fuisse  adhibitas,  ut  ipsius 
solertia  multo  magis  quam  aequitas  per  totam  illam  nar- 
rationem  eniteat,  pauca  jam  exempla  declarabunt. 

Saepe  res  manifesto  fortuitas,  ipsi  agenti  inopinas,  aut 
certe  levissimi  momenti,  subdolis  et  arcanis  llberii  con- 
siliis  Annales  adscribere  solent.  Abest  Princeps  sangui- 
neis  ludis  a  Druso  filio  editis;  qua  absentia  quid  simpli- 
cius,  quid  vulgarius  ?  At  noster  :  «  Xon  crediderim  ad 
((  ostentandam  saivitiam  movendasque  populi  offensiones, 
«  concessam  filio  materiem ;  (juanquam  id  quoque  dictum 
«  est^.  )i  Sic  quod  a  se  credi  negat,  tibi  tamen  subjicit. 
Abest  funeribus  Germanici  mater;  (juam  anili  luctu  et 
valetudine  pra*peditam  credere  licet  in  promptu  sit,  Ta- 
citus,  exquisita  sagacitate  utens,  cohi])itam  contendit  a 

*  Dio  Cassius,  I,  7«'>. 

TiBerio  qtil  domo  iioii  <Sxcedebat^  «  iit  par  mjj^ror,  et  ma- 
tris  exempilo  attiheri  patmus  videretur'  ».  Quotiescumque 
aliquid  civilitei- aut  munifice  agit  Ceesar,  Tacitus  id  brevi- 
ter  ttanscurre«6j  aliud  minus  probandum  statim  arcessit ; 
sic  :  «  Quanto  raiior  apud  eum  popularitas,  tanto  Isetio- 
«  ribus  -animis  accepta  » ;  aut  :  «  Census  quorumdam 
«  Senatorum  juvit^  quo  magis  mirum  quod  Hortali  preces 
«  superbius  accepisset^.  »  Continuoque  inducuntur  hinc 
Hortensii  nepos,  liberos  suos  parvulos  et  egenos  Pa- 
tribus  commendans^  inde  Tiberius  severe  intempesti- 
vam  illam  efflagitationem  increpans  :  apparet  sane, 
quamvis  reticent^  historico,  nobilem  illum  juvenem,  qui 
«  propter  varietatem  temporum,  »  si  quidem  ipsi  ci^edas, 
eloquens  fieri  non  potuit^  socordia  segnitiaque  ad  inopiam 
devolutum,  nec  immcrito  tales  pauperes  serarii  foribus 
detrudi;  tamen  mendicantem  illam  familiam  non  mi- 
serari  non  possumus^  Tiberium  autem  probamus  forsan, 
certe  non  amamus  :  hoc  profecto  scriptor  voluit^. 

i^libi  Tacitus  sapienter  constituta  irridet :  coercendum 
Tibei^im  doctis  potius  viris  quani  Sibyllinis  carminibus, 
quibus  veteres  Patricii  tamdiu  credulam  turlyam  deluse- 
rant,  committit  Princeps  :  historicum  quidem  nostrum, 
licet  vetustis  superstitionibus  imbutum,  non  aliter  actu- 
Tum  fuisse  sperem  :  num  igitur  locus  erat  Tiberium  ar- 

guendi  qiiod  «  perinde  divina  humanaque  obtegeret  *  ?  » 
Prudenter  cauta  aliquando  insectatur  :  corruptorne  li- 
bertatis  vocari  debuit  Caisar,  quia,  prsetori  assidens, 
omnium  jura  contra  paucorum  preces  tuebatur^?  Aut 
tanquam  callidus  inauditique  juris  repertor  incessi,  quia 
Nobilium  res  novas  molientium  servos,  actori  publico 
mancipatos,  de  dominis  interrogabat  ?  Videlicet  istis 
Nobilibus  permittendum  erat,  ut,  intra  domesticos  pa- 
rietes,  suis  Senatusconsultis  protecti,  manus  servorum 
armarent  ^  ? 

Cunctis  denique  Tiberii  benefactis  aliquod  «  Caveas !  » 
proeponit  sinistramve  subjungit  interpretationem.  Se- 
natu  nempe  gentium  omnium  jura,  fcedera,  religiones 
libere  introspiciente,  laudatquidemmagnamejus  diei  spe- 
ciem,  sed  jam  curaverat  ut  eam,  tanquam  inanem  anti- 
quitatis  imaginem,  sperneremus^.  Ca^sari,  inter  acerri- 
mas  Patrum  contentiones,  saepe  contradicitur,  saepe  obs- 
trepitur ;  multi  etiam  contendunt,  audiente  ipso,  posse 
sine  eo  summas  imperii  res  tractari  ^ ;  nec  requies  tamen 
quin  historicus  Senatorum  libertatem  oppressam,  captivas 
linguas  incuset*».  Patrum  a  vetere  Republica  stantium 
et  nunc  corruptos  mores  increpantium ,  quasi  aut  ipsi 
sem])er  integri  agerent,  aut  culpa  ad  Principem  reterenda 
foret,  nunc  simulantium  per  superbiam  se  vili  Curia  rus 

V\nn.  I,  7G.  *Ann.  in,Go. 

aliquod  abditum  permutaturos',  contumaciam  demiratur 
periculi  spernacem  ;  sed  eorum  rursus  qui  Principis  vires 
aut  dignitatem  confirmare  student,  sententias  ut  mera 
ridiculas  adulatione  miseratur,  adulationi  interdum  as- 
signans  ea  quie  sapientiai  et  pacis  curse  forent  rectius 
adscripta  :  quid  juvat  obsequio  erga  Sejanum  referre 
proconsulatum  a  Lepido  recusatum,  quum  tot  tamque 
validis  de  causis  oblatum  munus  Lepidus  declinet, 
quumque  Lepidi  libertatem  Tacitus  ipse  alio  loco  lauda- 
verit  2  ? 

Sed  longe  doctiore  malevolentia  circa  Majestatis  judi- 
cia  scriptor  usus  est  :  illiberalem  quidem  legem  illam  qua 
Augustus^  licet  prudens  civilitatis  ostentator,  Principa- 
tum  contra  hostium  insidias  pra^munire  coactus  erat,  Ti- 
berius,  se  multo  infensius  peti  sentiens,  non  sane  sustu- 
lerat;  sed  non  per  eum  stetit  quin  intra  boni  usus 
terminos  contineretur  :  ipsius  enim  precibus  tres  rei  aut 
graviore,  aut  omni,  paena  liberati  ^ ;  duo  ab  ipso  contra 
Senatus  iram  insigni  cum  moderatione  defensi^;  vindi- 
catus  et  alius,  delatoribus  punitis^.  Quae  clariora  quam 
ut  sileri  possent,  sic  Tacitus  suspecta  invisaque  reddidit : 
hsec  nempe  priusquam  commemoret,  Legem  illam  Ma- 
jestatis,  tanquam  prascipuum  tyrannidis  instrumentum 
denuntiatam,  a  Tiberio  statim  reductam  monstrat  pri- 


'  Ann.  II,  34.  *  Ann.  III,  67,  70. 

moqne  coercitam,  iit  demufli,  sfensitti  adolescens  tardoque, 
sed  certiore,  subrej^ens  gradu,  cuncta  vehementius  corri- 
piat  :  hinc  Tiberius  eo  pejm*  videlur  quo  clementiorem 
se  prsebet  * .  Sed  hic  quoqufe  pluritoa  t;um  illo  tyrannidis 
concepto  jam  consilio  minime  conveniunt  :  debuitne 
iste  eifrena3  crudelitatis  meditator  vinculis  ultro  se  im- 
pedire,  decernens  ne  damnati  decimum  ante  diem  neca- 
rentur^?  Nonne  igitur  judicia  illa  Majestatis,  i[\\iE  Se- 
cundatus  noster-^,  libentius  Tucito  assentiens,  vitupem- 
vit,  ab  ipso  historico  perfidius  quam  a  Principe  tractata 
dixeris  ? 

Sed  maxime  subtiles  ac  splendidas  artes  explicuit, 
in  enarrandis  quaecumque  suum  ad  Germanicum  perti- 
nerent,  Hunc,  libertatis  facile  promissorem  ideoque  tot 
votis  ad  regimen  generis  humani  vocatum,  Tacitus,  per 
primos  Annalium  libros,  oculos  ante  nostros  tam  assidue 
reducit,  tamdiu  retinet,  iHius  prospera  sic  extollit,  tam 
impense  excusat  adversa,  ut  Germanicus  trans  Rhenum 
ac  Visurgim,  apud  honidas  gentes,  victoria  exercitus, 
potius  quam  Princeps  Roma3  sedens  et  verba  Patrum 
cavillans,  vere  principales  viees  explere,  summumque, 
tum  in  imperio,  tum  in  opere,  locum  obtinere  videatur  : 
singula  qua»que  Germanici  detrahens  ostenditur  Tiberius; 

atqui  nonnulla  toleravit,  quibus  juvenis  Cjesar  se  supra 
leges  evexisset,  Principis  dico  fidem  apud  rebellantes 
miUtes  simulata,  epistola  devinctam,  et  provinciam 
iEgypti  contra  instituta  Augusti  penetratam'.  Affirmat 
scriptor  relegatum  in  transmarinas  provincias  Arminii 
victorem  ut,  parto  decori  abstractus^,  casibus  ob^ecta- 
retur :  nonne  autem,  inclemente  sub  coelo,  dum  contra 
catervas  tot  legionum  acVari  interfectrices,  contraque 
asi^errimas  locorum  difficult9,tes  et  maris  hyperborei  pro- 
cellas  luctaretur,  multo  graviores  casus  impendebant? 
Nec  adeo  ingrata  ipsi  Tiberii  ajmulo  fuit  illa  vere  prin- 
cipalis  profectio^  intelligenti  scilicet  minime  spernendum 
novum  decus,  pulcheirimas  Orientis  •  civitates,  potentis- 
simas  ac  tum  vehementer  minaces  gentes  pacandi,  ita 
Ut,  a  campis  Idistavisi  ad  Parthorum  fines  ultimos, 
vis  bellica  Germanici  clementiaque  popuUs  ab  omnibus 
conc^lebrarentui'.  \ 

8ed,  si  Tacito  credimuS;,  ad  mortem  miser^  non  ad  glo- 
riam  mittebatur  :  cunctas  enim  hujus  tragxediae  a  pro- 
fectioAe  Germanici  ad  Pisonis  neeem  partes  sic  fere  com- 
posuit  ^  :  prsenuntiatis  atroci  Pisonis  ingenio  communique 
ilUus  ac  Tiberii  in  Drusi  et  Antoniie  filium  Qdio,  subjun-. 
guntur  triste  Clarii  Apollinis  oraculum  Pisonisque  ad- 
ventus  iUe  turbidus  et  quasi  fataUs,  quo  Athena;,  mox 

Aiitiochia,  conterrentur ;  brevi  languentis  et  veneficia 
inciisantis  Germanici  questus,  suprema  apud  amicos 
morientis  dextram  contingentes  mandata,  verba  denique 
metum  e  patruo  prodentia  excipimus ;  liomaj  inde  la- 
mentationes  iteratas  congestaque  in  Principem  et  Augus- 
tam  crimina  audimus  :  contra,  Tiberius,  gaudium  male 
tegens,  popularem  luctum  increpans,  filii  ulciscendi  mi- 
nime  properus  talique  de  scelere  cognitionem  rhetorica  ad 
causidicum  Trionem  monitione  concludens,  ostenditur. 
Proponuntur  etiam,  ad  arguendam  Principis  conscien- 
tiam,  Pisonis  fiducia,  mox  terror,  prout  Dominum  aut 
faventem  sperat,  aut  adversus  omnes  affectus  clausum 
reperit  :  denique,  quo  mors  et  ipsius  venefici  suspectior 
exsistat,  inducitur  postremo,  gravissimus  in  Germanici 
patruum  testis,  libellus  quem  Pisonis  manibus,  immisso 
petcussore,  abreptum  Tacitus  e  senioribus  audivit ;  de- 
pingiturque  ipse  Caesar  hac  nece,  quam  voluntariam  vo- 
cat,  se  moestum  simulans  et  crebris  interrogationibus 
exquirens  qualem  Piso  noctem  supremam  exegerit.  Queni 
vero  ad  fineni  eloquentissimus  narrator  miseratibnem, 
suspiciones,  dolorem",  odium  in  nostris  animis  continua- 
vit,  nisi  quo  libentius  credamus  id  quod  affirmare  non 
audeat,  sed  credi  cupit,  nempe  a  Tiberio  jum-  Pisonem 
interceptum  esse  Germanicum,  suppressumque  per  dolos 
prioris  sceleris  adjutorem  ac  testem? 

llic    veritutem   nobis   propius  inihigandam   reor,    ne 

temere  detestandum  statuamus  esse  Principatum,  quem 
tam  nefaria  facinora  sint  auspicata.  Confirmem  equi- 
dem  nuUa  in  Germanici  vitam  data  Pisoni  mandata, 
veneficiumque,  si  quid  tale  fuerit,  solis  Pisoni  ac  Plan- 
cinae  uxori  imputandum ;  praeterea,  necem  Pisonis  om- 
nino  voluntariam  fuisse.  Quse  cuncta  protinus  demon- 
strare  aggrediar,  iis  nixus  quae  apud  caeteros  historicos  et 
praesertim  apud  ipsum  Tacitum  reperiuntur. 

Primum  autem  num  crediderim  Germanicum  illius 
patrui  fraude  interceptum,  qui  Drusum^  patrem  ejusdem 
Germanici,  tam  pia  coluerat  amicitia?  Et  Germanici 
mater,  Antonia,  quae  in  Palatio  apud  Principem  semper 
vixit,  et  quae,  ut  mater,  maxime  perspicax  esset,  num  in 
domo  interfectoris  consenuisset?  nonne  refugisset,  illum 
hominum  odiis  et  Deorum  irte  devovens?  Atqui,  dum 
plurima  contra  illum  audiret  quotidie  jactari,  mansit 
hospes,  mansit  amicissima  :  imo  illius  vitae,  illius  po- 
tentiae  (ut  supra  memoravi),  accurate  invigilavit,  con- 
suluit ! 

Eam  praeterea  ipsius  Germanici  indolem,  eum  erga 
Tiberium  a  quo  adoptatus  erat,  animum,  eam  de  regenda 
republica  sententiam  fuisse  contenderim,  ut  vivere  juve- 
nem  non  modo  haudquaquam  illi  nocere  posset,  sed  im- 
primis  expediret.  Nam,  licet  Drusi  filius  creditus  sit,  pe- 
rinde  ac  puter,  libertatem  redditurus  si  unquam  rermii 
potitus  fuisset,  videtur  tamen  Principatus  forniam  liaiul 

negre  toleravisse  :  luit  ille  (si  verba  usurpare  ausim  iuter 
nos  hodie  saepius  jactata),  liberalis  cjuidetay  sed  conserva- 
/07':irnerat  nempe  ingenium  egregium  quidem  et  erectum, 
sed  miuime  ferox,  seque  obsequio  aptissimum  ab  initiis 
Tiberii  praibuit.  Ultro^  pro  firmanda  nutantis  adhuc  Prin- 
cipis  potentia,  apud  legiones  suas  impense  nisus  est ; 
dum  Romae  recens  adhuc  dominus  infensum  (Termanici 
cum  victricibus  legionibus  reditum  extimesceret,  ille 
militum  qui,  successorem  Augusti  subvertere  gestientes, 
duci  suo  locum  subversi  pollicebantur,  studia  abomina- 
batur  et  eloquentia  compescebat ' . 

C^eterum  ipsam  illam  seditionem,  cujus  imaginem  adeo 
vividam  Annales  expressere,  non  animi  constantia  repres- 
sit  (quod  melius  profecto  decuiss6t,  utque  nonnulli  ipsius 
praefecti,  licet  auctoritate  ac  fortuna  longe  minores,  fe- 
cere)  ^ ;  sed  pleraque  levamentorum  quae  exposcebant 
rebelles,  nempe  missionem  ac  pecuniam,  aut  concedens, 
aut  promittens  ^,  tributum  quodammodo  illis  ex  viatico 
suo  et  amicorum  persolvens  ',  ac  tandem  sui  miseratio- 
nem,  non  terrorem,  incutiens*^,  minacem  turbam  flexit 
potius  quam  domuit. 

Satis  apparet  praeterea  ipsam  Agrippinam,  licet  mariti 
amore  praesignem,  acriorem  in  illo  pervicaciam  et  firmi- 
tatem  magis  imperiosam  desideravisse,  vid^turque  Yirilis 

'  Ann.  1,  35.  *  Ann.  I.  37. 

tHius  feinttnte  snlffl^  apwJ  milites  plu&  atictorHatiB  et 
momenti  ^ufti»  Qbiifl^ti  indoles  h^bnisse ' . 

Jam  ex  illo  tempore  potuit  igitur  acquiescere  Tiberii 
diffidentia,  quum  in  viro,  quem  multi  tanquam  sBmulnm 
intentabant^  ea  modestia,  ea?  de  stabi-lien^Q  Principatu^ 
soUicitudo,  ea  denique  tueadi  patrui  cura  e^nituissent* 
Scd  quanto  magis  securus  agere  debuit  post  placidum  ao» 
miteBJJ  viotoris  ilUus  regressum) !  Dum  nempe  tota  ItaJi^ 
ad  illuni  rueret  qui  barbaras  gentes  a  Rbeno  ad  Albim. 
subegerat ;  dtim  multi,  libertaitem  simul  redire  sperantes, 
ad  eitm  eontemplandum  et-  exhort^adumi  confluerent, 
quid  111«  ardenti  multitudini  osteadit?  ne^pe  quinque-. 
siu.00  puerulos,  inter  quos,  ia  triifliiiiphali  ewifyu  tranquillet 
sedens,  Urbem  invectus  est ! . . .  Ergo  flagrantibus  ^tudiisj 
civium  Principatui  infensorum  sese  ultro  subduxerat, 
adeo  ut  id  ipsum  la-uno  etiam  incusent  nonnulli  ex  no^is 
criticis  nobilissimi,  Itali«e  libertfttem,  ev^rso  Tiberio^ 
iWirius,  ut  manit^stum  est,  qnam  ipsa  tuncr  Italia  6xop+ 
tantes. 

Nec  invidia  magis  quam  metu  debuit  Tiberius  in  At- 
minii  victorem  concitari ;  namque  pajfem  m  forsan  lii^. 
JQreim  iu  caistris  gloriam  is  eonsecutus  eral,  qui  Mario  e^ 
Scipionibu«  ?e([uabatur  :  t^mbo  pirsBtea^ea  a^rtibus  diversi^ 
Tiberius  nempe  scientia  miiitari,  severitate,  peiftiii^ciaj) 

*  Ann.  I,  4o>  4^« 

pnidentia,    Germanicus  instinctii  quodam  bellico,   cle- 
mentia  in  victos  ac  felici  audacia,  inclaruerant. 

Denique  comitas  illa  curandi,  qua  sociis  et  provinciis 
adeo  gratus  erat,  Tiberio  neque  formidolosa  esse  poterat 
nec  ingrata ;  hac  enim  aequitate  nova  Caesarum  auctori- 
tas  prisco  Senatus  ac  populi  imperio  antecellebat,  iique 
mores  recentis  aevi  institutis  robur  addebant.  Confitetur 
ipse  Tacitus,  compositis  a  Germanico  Orientis  rebus,  lae- 
tiorem  se  praebuisse  Tiberium  pace  sic  parta  «  quam  si 
bellum  per  acies  confecisset  * .  »Ergojuvenis  necessarium 
cuncta  regenti  ofFerebat  subsidium,  isque  socius  profecto 
non  minus  utilis,  sed  minus  pertidus  fuisset  quam  exstitit 
Sejanus. 

Denique  salus  ejusdem  turbidas  multorum  mentes, 
restituendae  libertatis  avidas,  in  tempus  spe  blandissima 
demulcebat  :  mors  contra,  suspicionum  et  odiorum  ampla 
materies,  uxorera  sui  impotentem  nec  jam  a  sapiente  et 
dilecto  marito  fraBuatam,  filios  mox  adultos,  militum  de- 
nique  ac  familiarium  turbam,  in  Principem  erat  neces- 
sario  armatura.  Nonne  igitur  mortem  Germanici  patruo, 
quem  patrem  illi  adoptio  fecerat,  inter  adversa,  nedum 
prospera,  habendam,  et  maxime  periculosam,  nedum  op- 
portunam,  fuisse  fatendum  est  ? 

'  Auu.  II,  64. 

Caeterum  illa  mors  (si  non  ad  fatum  referenda  videa 
tur),   quibus  demum  inimicis  imputanda  sit^,  nonne  ex 
ipsis  Atmalibus  abunde  liquet  ?  Num  nefandis  Tiberii  in 
filium  suum  mandatis  opus  ad  vexandum,    imo  interci- 
piendum  Germanicum,  fuit  Pisoni,  qui  Caesares,  ut  mul- 
tum  infra,  despectabat,  utque  priscos  patris  sui  pro  Bruto 
et  Cassio  acerrime  militantis  adversarios,  detestabatur*  ? 
Nonne  satis  ostendit  ipse  quo  nequitiae  et  audaciae  pro- 
vehi  ultro  posset,   provincialibus,    quos  sibi   conciliare 
Tiberius  et  Germanicus  studebant,  contumelias  gratuito 
ingerens  ;   Athenis  ^  et  Orienti  insultans ;   nunc  Regem 
Armeniis  volentibus   a  Caesare   datum  destruens,    nunc 
alterum  ab  eodem  populo  expulsum  amice  excipiens^; 
et,  quoties  Cassari  ad  tribunal  assideret,  «  atrox  ac  dissen- 
tire  manifestus''  »;  mox  deterrimorum  militum  favorem 
foede  quaerens  "^ ;   per  legiones  et  urbes^   ad  quas  compo- 
nendas  missus  erat,  lasciviam,  discordias,  odia  turbasque 
serens ;  denique  provinciae  regimen  quo  indignus  ab  om- 
nibus  habebatur,  civili  bello  ausus  repetere^  ?  Nonne  hac 
violentia  Principem   ipsum  ^eque  ac  Principis  legatum 
Germanicum  impugnabat  ? 

Hominem  circa  publicas  res  adeo  trucem  et  ferocem 
quo  privata  simultas  impellere  valuerit,  quis  statuet  ? 


'Aiin.  II,  |3.  *Aim.  II,  57. 

''  H,  55.  5  55. 

'  5b.  «  80. 

A(ide  pejoris  adhuc  Plaucina?  infensum  in  Agrippi- 
uam  odium,  nefanda  hortamiua>  sceleratas  fraudes;  cui 
nerapC;,  dum  Autiochia^  moraretur,  percara  fuerat  Mar- 
tiuftj  veueficiis  infamis;  haec  autem,  missa  Romam  ab 
amiqis  defuucti  Germanici,  quam  subita,  quam  opportuna 
morte  Brundisii  exstinguitur '  !  Se  quidem  Planciua 
UQUUe  ultro  arguit,  triumphum  dQ  immiuuta  Caesarum 
gente  iusolentor  ageus,  dum  luctum  amissae  sororis  pri- 
mum  laeto  cultu  mutat^;  dumque  navem  tumulo  Caesa- 
fum  appellit,  et  moDstaB.  civitati;,  moesto  foro  domum 
suam  splefl.dido  ornatu  ovantem  et  festivam  epulis. 
o^tentat^? 

Quod  si  Tiberius  par  illud  detestandum  pro  ministris 
habuisset,  si  suis  ipse  iuimicis  ad  toUendura  filium  suum 
usus  fuis^et  (quteque  pessima  Tacitus  prope  asseverat),^ 
quanto  facilius  quam  per  novum  scelus  cuncta  oblivione 
obruissjet  peritus  ille  insidiarum  artifex,  cognitionem 
tot;u9  rei  sibi  a  senatu  delatam  excipieudo,  nedura 
iutegram  eausam  ad  Patres  remitteret ' ! 

Quorura  in  conventu  pulcherriraura  ac  memorabile 
sequitatis  inter  accusatores  et  reuni  edidit  exeniplura 
tura  verbis,  tura  etiam  agendi  ratione  :  illum  equidem 
lon^e  suspectiorem  haberem,  si,  paternum  suum  luctum 
jactans,  amicos  Agrippinae,  suprerais  Gerraanici  precibus 


•  Aon.  II,  74;  III,  7.  '  Ann.  111,  (j. 

=  11,75.  *  111,  10. 

et  proprio  dolore  jam  efferatos,  insuper  in  l^isonem  irri- 
tavisset*.  Iclem  sapientissime  publicos  illos  de  raprto  jli- 
vene  ejulatus,  videlicet  cupidine  novarum  rerum  haud 
minus  quam  defuncti  desiderio  coticitatos^  compescuit, 
honoribusque  in  mortuum  eit  poenis  in  rei  filios  tnodum 
imposuit^. 

Neque  percussori  quem  misisset  anxius  Tiberius,  Pi- 
sonis  necem  adscripserim,  sed  ipsi  Pisoni,  cujus  indomi- 
tum  animum  min^  populi,  infensae  Patrum  voces  ac 
prgesertim  conscientia  asperaverunt,  fregerunt  :  nulla 
enim  luctationis  circa  corpus,  jacente  humi  gladio, 
indicia  reperta  sunt^. 

Caeterum,  quum  veneni  crimen  satis  diluisse  reus  vide- 
retur,  quid  jam  erat  cur  illum  Princeps  supprimeret? 
Denique,  ante  illam  feralem  noctem,  Pisonem  ultro  de- 
crevisse  mori  testatur  scripta  ab  illo  et  per  libertum  in 
Senatu  recitata  epistola,  qua  Cneium,  filium  suum,  uni- 
cum  (ut  videtur)  immitis  ac  superbi  illius  animi  amo- 
rem,  Tiberio  «  per  quinque  et  quadraginta  annorum 
obsequium  »,  jamjam  se  gladio  puniturus,  commen- 
davit^. 


*  Ann.  III,  10-14.  ^  cem  Pisonis  ad  ipsum  plane  re- 
^  II,  83;  III,  17,  i8.  *  fcrt(LVII,  i8),quanquam  Itetam. 
'  111,  i5.  fuisse  Tiberio  Gemanici  mortem 

*  III,  i().  —  Dio  Cassius  ne-  non  negaverit  (LVII,  6,  19). 

Quse  quiim  ita  sint,  removeatur  procul  a  Tiberio  exs- 
tincti  Germanici  invidia,  et  in  meritos  recidat !  Nec  jam 
primis  et  optimis  illius  Principatus  temporibus  extrema 
pessimaque  noceant,  quaj  profecto  Tiberius  haudqua- 
quam  prsevidebat  aut  parabat.  Ipse  autem  Tacitus,  post- 
quam  singula  incipientis  sui  tyranni  acta  sic  tractavit, 
cuncta  summatim  collaudat  :  sed  quo  loco  *  ?  Ubi  nempe 
prsenuntiavit  fore  ut  civilis  illa  gubernandi  ratio  in  pe- 
jus  repente  mutaretur.  Ergo  debitae  laudes,  longa  prius 
et  solerti  insectatione  quasi  destructse,  nihil  nisi  nova 
quffidam  forma  carpendi  ac  detrahendi  sunt;  non  enim 
laudibus,  ut  decuisset,  rependi  Caesaris  moderatio  vide- 
tur,  sed  simulatio  argui,  probandumque  illud  prope  om- 
nino  Tiberianse  administrationis  tempus  quasi  splendi- 
dum  et  ideo  funestius  denuntiari  mendacium. 

'  Ann.  IV,  6. 


VI. 


TIBERIl/  VEL   IN   PEJUS   MUTATI,    BONA    QU.EDAM   A   TACITO 
VEL    OMISSA,    VEL   DETRACTA. 

Jam  ad  posteriorem  Tiberiani  principatus  partem  de- 
ductus  venio,  per  quam  Komani,  suo  cum  rectore,  cuncta 
in  flagitia  proruperunt  :  quam^  saeculorum  exsecratione 
dignam,  ea  pictura  castigavit  acerrimus  ille  tyrannorum 
adulatorumque  insectator,  ut  quicumque  talia  defendere 
susceperit  vel  excusare,  adeo  socordem  propter  auda- 
ciam  jure  irrideatur.  Sed,  quum  satis  jam  per  se  hor- 
reant  ac  sordeant  talia  tempora,  debuit  profecto  Mstori- 
cus  sequitate  uti  quam  maxima,  proprioque  ac  nostro 
dolori  parcens,  artibus  abstinere  quae  portentosum  in 
modum  nimis  insignem  atrocitatem  augerent. 

At  longe  aliter  Tacitus.  .^^j  , 

Primo  enim,  quae  meliora  et  prioribus  haud  indigna, 
vel  post  Tiberii  mutationem,  occurrunt,  aut.negligit  aut 
detrahit  :  perplexos  scilicet  laborum  numeros  quibus, 
tam  late  patentem  administrationem  constanti  sagacique 
mente  complexus,  Augusti  successor  tamdiu  per  tot 
gentes  quietem  ac  securitatem  confirmaverit,  imsquam 

explicant  iidem  illi  Annales,  qui  vitia  Ciesaris  tam  acri 
sedulitate  rimantur.  Tales  quidem  occupationes,  prospe- 
ritati  publicaj  maxime  salutares  et  exercenti  maxime  la- 
boriosas,  paucissimi  priscis  ex  historicis  introspicere  et 
explanare  solent  :  dum  nempe  res  sectantur  quse  ad 
permovendos  animos,  ad  perstringendos  oculos  et  ad  re- 
creandas  mentes  legentium  aptissimai  sunt,  partem  hanc 
historiae  severiorem  ac  reconditam  minus  curant,  omnia 
nobis  de  Republica  «xponentes,  praeter  ipsam  llempubli- 
cam.  Eam  tamen  negligentiam  apud  scriptores  qui  res 
Homanas,  regentibus  Principibus,  tradiderunt,  minime 
excuses,  quia^  ut  prior  setas,  militaribus  potissimum  cu- 
ris  addicta,  inter  pugnas  plerumque  agebatur,  ita  hcec 
ad  componerida  et  gubernantia  quaecumque  armis  parta 
erant,  peculiariter  insumpta  est.  Tacitus  autem,  accu- 
ratus  judiciorum,  suppliciorum  et,  reperta  occasione, 
praeliorum  aut  seditionum  narrator,  aliquot  illustrium 
domorum  casibus  prope  unice  iutentus^  raro  ad  illam 
respicere  dignatur  multitudinem  tantum  Imperium  inco- 
lentem;  quod  quidem  vitium  cunctis  "ferme  historicis 
apud  omnes  gentes  a^tatesque,  ante  S£eculum  nostrum 
f uisse  commune  coiifrteor ;  scilicet  pars  iila  civium  quse, 
majorum  ckritudine  destituta,  uihil  praeter  pacera  pn- 
blicam  ,  variorumque  operum  ct  artificiorum  liberam 
exercitationem  exoptat,  apud  liistoricos  diu  latuit,  quia 
placidos  homines  suum  silentium,  ut  ita  dicam,  obruit 
ac  dissimulat,  dum   caeteros  sua  trepidatio,  siue  etiam 

clades  in  lucem  efferunt  et  ostentant.  Atqui  ex  illa  pra?- 
cipue  multitudine  quisque  constat  populus ,  eamque 
nulli  viro,  qui  aut  liominibus  imperare  aut  res  huma- 
nas  enarrare  susceperit^  contemnere  vel  negligere  fas 
dixerim.  Minime  autem  ab  Augusti  Juliique  successore 
negligebatur  :  imo  operam  maxime  assiduam  et  sollici- 
tum  illi  navavit  Tiberius^  cui  sapi^ntem  hanc  diligen- 
tiam  Augustus  ipse  tum  exemplis;,  tum  supremis  consiliis 
commendaverat. 

Tacitus  vero^  ignobilis  plebeculae  multo  minus  curio- 
suS;,  mutas  illas  et  umbratiles  administrandi  artes  leviter 
pra^stringit,  aut  obiter  et  raptim  indicans,  aut  non  sine 
quadam  malignitate  spernaciter  carpens  :  vix  enim  rei 
frumentarite  abundantiam  majorem  quam  sub  Augusto*, 
labores  de  viis  totam  per  Italiam  sternendis^,  Principa- 
lemque  munificentiam ,  deusto  Aventino ,  memorat  : 
denique  instauratam  a  Tiberio  legem  qua  Csesar  dicta- 
tor  foenebre  malum  coercere,  et  ^  re  nummaria  avaros 
civium  animos  ad  agrarium  laborem  convertere  nisus 
erat^  sic  exponit,  ut  mutationis  tam  necessarias,  tam  vere 
popularis,  laudabiles  causse  prope  omnino  lateant,  dum 
accusatorum  fceneratores  irrumpentium,  mox  repentinse 
illius  legis  incommoda  et  inutilitas  ostentantur ''.  Inopiam 
rei  nummariee  tunc  secutam  non  omittit  ad  Tiberium  re- 

*Ann.VI,  i3.  '  Ann.  VI,  45. 

■  III,  21.  —  Dio  Cass.  LIII,         *  i6. 
p.  5i  1,  D.,  526,  B. 

jicere  qui,  divenditis  tot  damnatorum  bonis,  signatum 
argentum  fisco  attineret'  :  nonne  addendum  erat  dam- 
natorum  plerosque  foenore  aut  provinciarum  expilatione 
suas  opes  conflavisse,  quoe  jure  invisie  cunctis  essent  ? 
Porro  extortas  illis  divitias  Princeps  populo  mox  resti- 
tuebat,  justa  mensarum  suarum  liberalitate  sapientiam 
legis  sua)  adjuvans^. 

Partem  vero  administrationis  ad  provincias  pertinen- 
tem  Tacitus  praecipue  negligit,  cui  tamen  Tiberius  sum- 
mam  sollicitudinem  impendit,  Mascenatis  prfecepta  ser- 
vans  qui  provinciales  non  jam,  tanquam  vile  servorum 
pecus,  vexari^  sed,  ut  socios  ac  cives,  a^quo  jure  agitari 
voluerat  ^  :  idcirco  pleraque  Tiberii  ad  provincias  aut 
regendas,  aut  tutandas,  aut  ulciscendas,  minime  videtur 
intellexisse  :  ecquis  enim,  quae  parum  placebant,  satis 
unquam  intellexit?  Vix  ratus  sociorum  preces  potuisse  a 
Principe  Romano,  sincero  cum  studio,  acriter  disquiri, 
eum  talia  plures  per  dies  tractantem,  simulationis  ar- 
guit'  :  falsas  ejus  irridet  profectiones^,  qua;,  ut  ab  ira- 
perita  et  iniqua  plebe  Callippidis  cursitationibus  oequari 
poterant*',  ita  callidum  historicum  fallere  num  debuis- 
sent?  Quis  nempe  non  statim  perspicit  Tiberium,  circa 
Romam  tot  periculis  adstrictura,  procul  taraen,  intentatis 

•  Ann.  VI,  17.  *  Ann.  IV,  55. 

^DioCass.  LVin,p.  63/,,  E.         MV,  4. 

'Lll,  cap.  19.  *Suet.  7V^.  XX.WIII. 

identidem  illis  revisionibus,  procuratorum  suorum  in- 
dustriam  ubique  exacuisse  et  vitia  cohibuisse. 

OiFecit  eadem  malevolentia  Tacito  scrutanti  cur 
plerumque  homines  eosdem  ad  finem  vitai  in  iisdem 
exercitibus  aut  jurisdictionibus  Tiberius  retinere  solitus 
sit  :  nam,  causas  dum  aggerit  minime  laudabiles,  dum 
ad  exquisitarum  calumniarum  mentionem,  tali  scriptore 
minime  dignam,  descendit',  veram  causam^  quamvis 
manifestam  et  occurrentem,  non  videt,  non  accipit,  for- 
san  quia  laudanda  erat.  Hunc  enim  imperia  continuandi 
morem,  apud  nos  instauratum  a  viris  qui  populum  acer- 
rime  contra  paucos  potentes  protexere^^  tyrannus  iste 
servabat ,  ne ,  saepius  renovatis  [praesidibus  quorum 
rapacitas  non  nisi  satiata  quiescebat,  vexatorum  expila- 
torumque  tamdiu  sociorum  mala  sine  fine  redintegraren- 
tur^  :  hoc  ipse,  vulgata  de  Saucio  ac  Muscis  fabella,  non 
semel  significaverat '•  :  sed  illas  direpti  orbis  miserias 
historicus,  quamvis  animo  non  minus  quam  ingenio 
egregius,  pro  levi  pendere  solet. 

Eas  enim  quoties  ulciscitur  Tiberius,  judiciorum  illo- 
rum  relationem  sic  disponit  callidissimus  narrator,  sic 
temperat,  ut  ipsius  rei  scelera  non  quidem  neget  (ple- 
rumque  enim  manifesta  erant),  at  legentibus,  ut  ita  di- 


'    '  Ann.  I,  80.  '  Suet.  Tib.  XXXII. 

*  Testament  politique  de  lUche-  *  Josephus,  XVIII,  4.  —  Vid. 

lieu,  cliap.  IV,  scct.    i  ;  di.  V,  ctianiDionemCassiuni,LVII,  10, 
sect.  ■?.. 

cam,  oblique  ac  procul  ostendat;  sed  propius  et  quam 
vividissime  oculis  subjicit  ingruentium  accusatoruni  nu- 
merum,  ambitionem^  vilem  ortum,  et  si  qua  in  illos  jaci 
possunt  :  mox  reum  desolatum  publica  ignavia;  soepe 
ipsius  Principis  vultu  obscuro  vel  truci,  ac  voce  jam 
oppressum;  hinc  superaddita  crimina  quaj  objectantium 
vel  adulationem  vel  odia  testentur;  deniquejudicumsen- 
tentias,  quEecumque  animo  vel  immiti  erga  miserum,  vel 
servili  erga  Cajsarem  foedae  exstiterunt.  At,  qua;  fuerant 
provinciae  vindictam  exposcentis  mala,  quanto  gaudio  se 
defensam  senserit,  quid  profuerit  in  posterum  Ca^saris 
severitas,  Annales  parum  curant. 

Insignia  talium  narrationum  exempla  quum  plurima 
excerpere  in  promptu  sit,  unum  proferam,  nempe  Silani 
judiciura,  quem  Asia  tum  repetundarum,  tum  sajvitia;, 
postulabat'.  Tacitus  primo  unum  ex  accusatoribus  ut 
veterem  ludi  litterarii  magistrum,  alium  ut  clarescendi 
nimis  properum,  irridet :  inde  Silanum  miseratur,  qui 
facundissimis  Asice  causidicis  respondere  cogeretur  «  so- 
«  lus,  orandi  nescius,  proprio  in  metu  qui  exercitam 
«  quoque  eloquentiam  debilitat  »;  ipsum  denique  Tibe- 
rium  inducit  atrociter  interrogantem,  additque  :  «  Saepe 
«  etiam  erat  confitendum,  ne  frustra  quoesivisset  »,  po- 
rinde  quasi  reus  iis  confessionibus  se  gratuito  perdidisset, 
nisi  urgente  conscientia.  Memorat  quoque  narrator  libel- 

'  Ann.  111,  m. 

los  Augusti  et  Senatusconsultum  de  Voleso,  ejusdem 
provincise  olim  proconsule,  fuisse  tunc  recitatos,  jubente 
Tiberio,  «  quo  excusatius  sub  exemplo  acciperentur  quse 
«  in  Silanum  parabat.  »  Sed  hic  omisit  Tacitus  non- 
nulla  quae  apud  Senecam  reperio  *,  nempe  Yolesum  illum 
adeo  intestabili  in  subditos  saevitia  fuisse  ut  trecentos 
una  die  percusserit  securi  :  unde  conjectare  licet  quid 
sceleris  commisisset  Silanus,  et  quam  facile  «  excusari  » 
potuisset  Princeps  agens  vel  summo  jure  adversus  talem 
legatum,  qui  vel  antea  moribus  infamis  vixisset;  cujus 
tamen  relegatione  in  insulam  Cythnum,  multis  Patribus 
atrociora  suadentibus,  contentus  est  Cajsar.  Quas  vero 
cajdes,  qua3  latrocinia  per  Asiam  damnatus  exercuisset, 
explanare  supersedit  Tacitus,  videlicet  omnia  noscendi 
quae  per  ultimos  eos  Verres  domiti  populi  perpetienda 
haberent,  non  satis  curiosus. 

Scilicet,  ab  ingenita  pridem  populo  «  late  regi  »  arro- 
gantia  nondum  liber,  Provinciales  (hoc  erat  pro  vel  pm 
victos^)  despectare  minime  dedidicit.  Sententias  ubi- 
que  comprobat,  quae  Eomae  super  quascumque  civitates 
excellentiam,  et  absolutum  jus,  aut  testantur  aut  con- 
firmant.  Innumerarum  res  gentium,  quae  tamen  Imperii 
pars  longe  maxima  erant,  tantummodo  curat  quantum 
ad   ipsius   Romae  commoda  vel  gloriam  vel  vanitatem 

'  De  Iruf  5.  -  Festus. 

spectaiit.  Quum  enim  jubentur  cuncti  tum  Graeciae,  tum 
Asioe  populi  religionum  suarum  leges,  missis  undique 
legatis,  Senatui  disceptaturo  deferre,  historicus  tum  de- 
mum  '  de  variis  subjectarum  nationum  numinibus  et  cae- 
rimoniis  plurima  enarrat,  et  ita  narrat  ut  dominatoris 
superbia  potius  quam  tutoris  sollicitudo  in  illius  verbis 
quodammodo  spirare  videatur.  Nec  invitus  moratur  circa 
memorabile  illud  undecim  clarissimarum  civitatum  cer- 
taraen  de  statuendo  templo  UrbiRomaj,  quam  nempe  orbi 
universo,  a^que  ac  sibi,  «  summi  numinis  instar^  » 
factam  esse  gaudet^  :  sed  de  ipsarum  provinciarum  statu, 
priscisinstitutis,  variis  moribus,  votis,  rarissime  disserit : 
illarum  intimam  ac  peculiarem  vitam  minime  perspicere 
stiidet,  cladesque  libens  memorat,  quoties  Komanaj  libe- 
ralitati  exercend^e  locum  dederunt. 

Paucissimis  igitur  ac  brevissimis  excursibus  illas  di- 
gnatur  regiones,  nec  se  Roma  dimoveri  sinit,  nisi  vic- 
trices  legionum  aquilas  consecuturus,  aut  res  artis  et 
naturae  pauUsper  invisurus  :  sic,  Germanico  similis, 
jEgyptum  lustrat  minus  levandae  provinciaj  quam  cognos- 
cendai  antiquitatis  causa  :  atqui  vel  «  Thebarum  magna 
vestigia,  »  vel  Nili  et  Pyramidum  miracula  contemplanti 
obversatur  praecipue  species  Romanae  potentiae,  quam 
ultra  fines  Sesostriani  Imperii  nunc  patescere,  superbe, 
per  hanc  occasionem,  proclamat^. 

,      '  Fostus,  IIl,  6o-G3.  '  Ann.  IV,  55,  56. 

^  p/iarsalio.  MI,  60,  6i. 

Equidem  Rom»  adeo  tenacem  historiciim  haud  absi- 
milem  pristinorum  iliorum  dixerim  prajtorum ,  qui , 
commissam  sibi  provinciam  pro  molestissimi  exsilii  loco 
habentes,  ad  Romam  indesinenter  respectabant,  fatentes 
in  epistolis  «  nihil  odiosius  provincia,  nihil  molestius ' !  » 
Ideo  qiiosdam  Annalium  libros  raulto  miniis  liistoriae 
Romani  Imperii  quam  Urbis  unius  Actis  annuis  ac  prope 
diurnis  similes  esse  dicam. 

Queratur  nunc  Tacitus,  quod  sibi  «  labor  in  arcto 
«  ingloriusque  obvenerit^  »;  ipse,  ipse^  inquam,  quum 
libere  per  immensum  illud  Imperium  evagari  posset^  imo 
deberet^  tam  angustos  ingenio  suo  circumscripsit  termi- 
nos  :  quos  intra  priusquam  cum  illo  includar^  constet 
Tiberium,  vel  per  extremos  annos^  modestiam  retinuisse 
erga  cives  a  quibus  nihil  sibi  extimescendum  crederet  : 
unde  jam  conjicias  seevum  eumdem  in  ca^teros  non  per 
voluptatem  aut  certo  pridem  consilio,  sed  prae  metu, 
exstitisse. 

'  «  Odit  frater  meus  provin-     ticum,  VI,  2,  3. 
ciam;  et  hercule  nihil  odiosius,          ^  Ann.  IV,  32. 
nihil  molcstius!  »  Cicero  ad  At- 


VII. 


HUMANUM  INTRA  MODUM  REDIGITUR  TUM  TIBERII,  TUM 
ROMANORUM,  PER  POSTERIORA  PRINCIPATUS  ILLIUS 
TEMPORA ,     PERVERSITAS . 

Illa  non  contentus  omisisse,  quae  civilitatem  et  liuma- 
nitatem  nunquam  omnino  a  Tiberio  exutas  esse  testantur, 
atroces  et  cruentas  Urbis  res  Tacitus  ita  composuit  ut 
ipsum  in  Principem  invidia  tot  scelerum  redundaret, 
utque  prjEterea  Romani  foedissimis  modo  causis  pcr  ceedes 
ac  dehinc  in  servitium  ultro  devoluti  viderentur. 

Dum  igitur  illius  immanitatem,  horum  nequitiam,  per 
se,  hercle !  satis  exsecrandas,  veritatis  intra  modum  redu- 
cere  jam  pergo,  fortasse  cogar  de  victimis  illis  Tiberii,  tam 
inclytis  plerisque,  perque  ipsas  «rumnas  valde  commen- 
datis,  mala  qusedam  aut  turpia  confiteri !  Obtestor  tamen 
ne  statim  respuar,  tanquam  illorum  non  absimilis  qui, 
necessaria  identidem  scelera  esse  praedicantes,  tjranno- 
rum  victimas  itcrum  ipsi  mactant,  et  saevitiam  semper 
abominandam,  public®  salutis,  fati,  divinaeque  providen- 
tiae  auctoritate  consecrare  non  verentur.  Suum  nempe 
cuique  historia  reddere  debet ;  sed  intestinarum  pertur- 

bationum  ac  simultatum  tempora,  qualia  Tiberii  exstite- 

runt,   miserrimam  enarranti  offerunt  difficultatem,    sci- 

licet  dignoscendi  ac  subtiliter  indicandi  quid  et  quatenus 

quisque  aut  deliquerit  aut  laesus  sit  :  iis  enim  in  certa- 

minibus,  ecqua  civium  pars  odiis,  insidiis,   violentisque 

facinoribus  abstinet?  Nonne  undique  irae,  probra,  ictus 

commisceri  solent  ?•  Natura  vero  ita  comparatum  est,  ut, 

postrema  demum  recordantes,  illorum  peccata  oblivisca- 

mur  quorum  calamitates  ultimas  ac  summas  intuemur. 

Cavendum  igitur  ne  narrator  victoribus,  ipsam  propter 

victoriam,  asperior,    victis,   per  miserationem  et  quasi 

poena  jam  satis  persoluta,  clementior  exsistat :  hi  nempe 

illos  invicem,  sed  multo  gravius,  opprimerent,  suis  vexa- 

toribus  pro  brevi  morte  dedecus  jeternum  reddentes. 

Quod.iniquitatis  genus,  animis  erectis  ac  bonis  suetum, 

Tacitus  minime  vitavit. 

Jam  primum  Tiberianae  feritatis  cursum  latius  ab  auc- 
tore  Annaliim  extensum  fuisse,  ipsisex  Annalibvs  patet ' : 
annus  enim  xxiii,  quo  refert  rautati  in  deterius  Principa- 
tus  initium,  non  modo  incruentus,  sed  modestia  Tiberii 
laudandus,  ut  priores,  agitur :  quinque  abhinc  anni  (xxiv- 
xxviii),  quatuorque  extremi  (xxxiv-xxxvii),  licet  longa 
judiciorumserietristes,  non  tamen  cajcam  et  intestabilem 
eam   offerunt  immanitatem,  quam  scriptor  irridet   aut 

•  Ann.  IV,  I. 

indignatur ;  sic  anni  xxxv  res  traditurus,  Urbe  omissa, 
divertitur  ad  Armeniam,  unde  mox  Romam  regrediens  : 
«  Hasc,  inquit,  duabus  restatibus  gesta,  conjunxi,  quo 
«  animus  a  domesticis  malis  requiesceret ' .  »  Atqui, 
mala  illa  domestica  si  requiras,  paucorum  modo  reorum 
reperias  exitia,  quae  ne  ipse  quidem  Tacitus  aut  iniqua, 
aut  ad  Tiberium  referenda  contendere  ausus  est.  Super- 
sunt  ergo  anni  quinque  (xxix-xxxiii) ,  delationibus  ac 
caedibus  longe  funestissimi ;  sed  has  sgrdes  multo  minus 
crudelitati  Principis  quam  ipsorum  civium  furoribus 
adscribendas  mox,  ut  spero,  apparebit. 

Jam  vero  tot  accusationum,  tot  damnationum  narra- 
tionem  minus  cum  historica  lide  et  £equitate,  quam  cum 
oratoria  eloquentia  et  per  artes  tragicis  poetis  aut 
forensibus  causidicis  concessas,  Tacitus  tractavit.  Nam 
studia  civilia  quse  jam  adumbravimus  et  quibus  omnes 
tunc  agebantur,  prastermittere  solet;  saevientium  pericula 
reorumque  infensas  Principatui  vires  attenuat;  rursus 
autem  Tiberii  ministrorumque  dolos,  tormenta  damna- 
torum  et  quiecumque  miserationem  aut  iram  commo- 
vere  valent,  quam  vividissime  exprimit  :  monstrat  enim 
ante  omnia  Sejanum  dominationi  inhiantem  et  ad  su- 
bruendam  Germanici  domum  variis  criminibus  pravitati 
Principis  adrepentem -,    simul    circumretitos  Agrippinae 

•  Ann.  VI,3i,38.  »  Ann.  IV,  7,  12. 

liberos*,  allectos  per  dona  Delatores-  et  in  cujusque  se- 
creta  imiuissos,  funesta  latronum  illorum  odia,  pestiferas 
amicitias^  :  mox  clari  cives  inducuntur  repente  suorum  a 
complexu  divulsi'*,  trucijudicum  et  instantis  tyranni 
vultu  excepti,  sanguinariis  accusatorum  declamationibus 
obruti ,  protinusque  ad  laqueum,  inter  Deum  festa  , 
Roma  pavente,  abrepti;  quos  denique  in  carcere,  vel 
hausto  veneno,  vel  cervice  perfracta,  summus  ille  moes- 
tarum  mortium  pictor  ostendit  exspirantes  ^. 

At  causas  damnationum,  miserorum  illorum  in  novam 
Reipublica;  formam  insidias  aut  facinora  nunc  cauto 
silentio  obruit;  nunc  obiter,  invidia  in  Tiberium  jam 
commota,  jacit;  aliquando  sic  enumerat  ut  ab  inimicis 
aucta  vel  ficta  videantur  :  sic  a  Silio  expilatas  quidem 
provincias  indicat,  sed  raptira,  quasi  negligendum  fuisset 
tale  scelus,  rursusque  in  accusatores  totum  odii  pondus 
congerit^;  sic,  Geminio,  Celso  Pompeioque  necatis,  ha:c 
addit :  «  Geminius,  prodigentia  opum  ac  mollitia  vitac, 
«  nihil  ad  serium'  »,  videlicet  Othonis  ipse  sui  oblitus 
quem,  moribus  effeminatum,  sed  virili  audacia  promp- 
tum,  libertique  segniter  humero  innitentem  vel  quum  ad 
expugnandum  Tmperium  pergeret,  mira  ciim  sagacitatc 
jam  depinxerat  ^. 

*  Aiin.  IV,  60.  *  Anii.  IV,  70;  VI,  4o,  ctc. 
2  3o.  "  IV,  19. 

'  IV,  (-.8.  '  VI,  14. 

*  VI,  18.  "  ilist.  1,  22,  27. 

Ipsis  tamen  ex  Annalibm  haud  iiitegram  veritatis 
imaginem  sic  reddi  conjicias  :  pliirima  nempe  interdiim 
reperies,  quse,  vel  invito  scriptore^  demonstrent  nunquam 
Sejanum  apud  «devinctum '»  istum  Tiberium  adeo  viguisse 
utnihilsolitoe  diffidentije  contra  illum  « laborum  socium  -» 
retineret,  nedum  pauca  Yulsiniensis  verba  Principem  ad 
csedes  repente  impellere  per  se  ipsa  valuissent  ^.  Erum- 
punt  prteterea,  licet  ab  historico  premantur,  vestigia 
odiorum  in  Tiberium  accensorum  occultarumque  insidia- 
.  rum,  quibus  damnatorum  plerique  perniciem  ultro  suam 
provocaverunt.  Jactae  nempe  a  Sejano  in  Germanici  libe- 
ros  insimulationes  e^e  sunt  quae^  nisi  verse^  proferri  non 
poterant  :  finxissetne  callidus  ille  criminator  Agrippi- 
nam  et  Neronem  palam  in  Foro^  in  media  civitatis  luce, 
Augusti  effigiem  complexos  adstitisse,  populique  ac  Se- 
natus  in  Principem  auxiliuminvocavisse^^^NumTogonii, 
propter  ignobile  genus  a  Tacito  spreti,  relatio  ad  Patres 
de  Senatoria  custodia  circumdanda  potuit  edi  vel  excogi- 
tari,  nullo  urgente  periculo^?  Cur  denique  tyrannus 
iste  ((  trepidam  sibi  vitam  »  fatetur  et  ad  horrendum 
illud  ((  Caveant  consules  !  »  aliquando  confugit  ^  ? 

Eum  scilicet  mutavit  non  Sejani  solertia,  nec  porten- 
tosum  illud  nequitioe  et  opprobrii  consilium,  sed  teiror, 

•  Ann.IV,  I.  *Ann.  IV,  67. 

'  2.  =*  VI,  2. 

MV,4o.  MV,  19;  VI,  i5. 

quem  sibi  a  factionibus  illatum  reddidit  :  minime  inno- 
cui,  minime  debiles  fuerant  hostes  illi  quorum  quidem 
casus  miseramur. 

Reputa  primum  quales  tunc  fuerint,  teste  vel  Tacito, 
illius  civitatis  mores  :  reputa  luxum  adeo  insanientem 
ut  ne  satietate  quidem  restingui  posset ' ;  Senatum  ipsum 
foeneratoribus  refertum^;  domos  plerasque  adulteriis, 
veneficiis,  infectas;  connubia,  spretis  tot  legibus,  aut 
nuUa,  aut  quam  brevissimum  ad  tempus  suscepta^;  juxta 
lasciviam  contumaciamque,  socordiam  et  turbandi  amo- 
rem;  irrisam  pridem  antiquos  in  Deos  pietatem,  irrum- 
pentibus  undique  externis  caerimoniis,  necduni  satis  di- 
vulgata  religione  nova  illa  quse,  sub  finem  Tiberii,  apud 
Juda^os  vix  orta,  tot  malis  mederi  nondum  potuerat. 

Reputa  praesertim  pestiferam  juventutis  institutionem, 
qua  adolescentuli,  per  Controversias  aut  Suasorias,  vitia 
omnia  cunctasque  gentis  perdita^  sordes  a  teneris  medi- 
tari  et  tractare  cogerentur''.  lisdem  in  scolis,  quum 
oratoribus  prioris  sevi  et  historicis  animum  mentemque 
intenderent,  quum  veteris  Reipublicaj  res  extolli  depri- 
mive  audirent,  aut  aivi  praeteriti  spiritus,  ferociam,  fo- 
rensium  certaminum  amorem,  intempestive  liauriebant, 
aut  nihil  satis  certi  de  patria,  de  suo  tempore,  discebant : 

'  Aiin.  II,  33;  III,  5j,  55.  *  Vidc  Scnecas  Rhetoris  Con- 

^  VI,  16.  trovcrsias.   —  Dial.   de   Orato- 

'  IV,  i().  rifjus,  35. 

I 


CIRCA  TIBERIUM  79 

quibus  porro  rlietorum  ex  officinis,  quot  cives  factiosi, 
quot  declamatores,  contrariis  institutis  imbuti,  dela- 
tionibus  mutuis  ac  caedibus  parati,  necessario  emissi 
sunt ! . . . 

Adde  inveterata  vivaciaque  partium  inter  se  odia, 
qua3,  novem  per  annos  cum  multo  Tiberii  labore  coercita, 
haudquaquam  exstincta  fuisse,  cseterorum  historicorum 
opera  nimis  testantur  * . 

His  praecipue  causis  turbatam  fuisse  Tiberii  fortunam 
et  pessumdatum  animum  ne  diutius  dubites,  tempus 
considera  quo  funesta  illa  erupit  mutatio;  simul  con- 
tinua  Principis,  abhinc  usque  ad  mortem^  pericula 
recense. 

Decimum  sub  annum,  immutari  coepit  Tiberius  : 
quam  in  pejus  conversionem  Annales  ad  nullam 
causam  probabilem^  ac  denique  ad  quoddam  fatum, 
plane  inane  ac  ridiculum  (ut  diximus),  referunt.  Sed 
decimo  illo  anno  curas  Principatus  redintegratas  fuisse 
et  mirum  in  modum  auctas,  propius  intuenti  et  aequo 
animo  res  ac  tempora  perpendenti,  manifesto  apparet. 

Ea  nempe  dignitas,   cujus  naturam  nemo  ac  ne  ipse 

'  Vide  proesertim,  apud  Dio-  Scjani  eversionem.  (LVIII,  628, 
nem  Cassium,  faciem  Romsepost      E.) 

(luidcm  Impcrii  prseses  penitus  perspectam  habere  pote- 
rat^  plerisque,  proptcr  exemplu  Augusti  ^,  decennalis 
tiintummodo  videri  debucrat'.  Ilanc  iiritur  ex  intctjro 
decertandi  occasionem  factiones,  quarum  creverant  spes 
et  studia^  inhiantes  et  accincta;  opperiebantur  :  hunc  Tibe- 
rii  potentiae,  quam  in  dies  infensius  oderant^,  terminum  in 
mente  sua  statuerant  quicumque  reddendam  judicabant 
libertatem.  lisdem  stabant  in  castris  qui  defuncti  Ger- 
manici  filios  ad  imperium  adscisci  volebant  :  illi,  morte 
Germanici  eo  magis  irritati  quo  minus  juvenem  a  patruo 
fuisse  interceptum  demonstrare  potuerant^  populi  favorem 
erga  illam  familiam  accendebant. 

Quos  jam  praegraves  Principis  metus  oneravit  repen- 
tina  Drusi  filii  mors-;  eam  enim  non  ad  veros  interfec- 
tores_,  sed  ad  factionem  sibi  tunc  maxime  infcnsam  et 
apcrtissime  tam  opportuno  casu  ovantem^  liaud  absurde, 
licet  falso,  retulit. 

Jam  reput.abat  se,  duobus  ereptis  munimentis,  posse 
undique  propius  incessi,  quum  audiit  laudibus  extolli, 
per  historias  tunc  celebratas,  Brutuni  et  Cassium^  et 
«  ultimos  Romanorum  »   vocari,  quia  Julium  mactavc- 


'  Refort  Dio  Cassius  cclebra-  iatis  Tibcrio  mandata'.   (LVIf, 

ia^   rui^sc,    (lcciino  ct   viccsiino  2  i;  LVIII,  2  i.) 
liujii-^  I^riucipatus  ;iuuo,   (|ii;iiii-  "'  Auii.  IV,  8,  12. 

(liiiii  viliiti  rcU(iv;itioiicui   putfs- 

rant'.  Inde  Tiberio  conjectare  prorsus  liciiit,  imo  necesse 
fuit,  haud  paucos  armari  qui,  tertii  quoque  tyranni  (ut 
aiebant)  caede ,  Patricia^  Libertati  gratificarentur,  et 
nonnullos  adhuc  Romanos  superesse  demonstrarent.  Si- 
mul  ab  amicis  Agrippinae,  cujus  impotentem  audaciam 
maritus  jam  non  coercebat,  imo  desiderio  exstimulabat, 
populum  et  Patres  Tiberius  videbat  sollicitari,  adoles- 
centulos  Neronem  ac  Dnisum  senectae  suae  jam  sequari  -, 
diductamque  palam  in  partes  civitatem  adeo  fervere^ 
ut  plurimi  se  «  hostes  Tiberii  »  vocitari  vellent  ac 
profiterentur. 

Contra  nitebantur  Novi  homines  et  a  ex  se  nati  » 
(ut  aiebat  Tiberius),  quos  modico  ortos  loco,  sed  impi- 
gros  et  industrios,  Princeps,  tanquam  apud  nos  Ludovicus 
Undecimus,  adversus  viros  longa  prosapia  subnixos, 
evexerat  :  horum  flagrantia  pridem  in  Optimates  odia 
refrenare  paulisper  destitit;  tum  sponte  suos  in  semulos 
ingruerunt;  nec  accusationum  materies  deficiebat^  quum 
illi,  aut  generis  claritudine,  aut  multa  pecunia,  aut  in- 
signibus  militiee  domive  meritis  ferocientes,  mutationem 
temporum  intelligere  nequirent  aut  nollent,  neglectisque 
legibus,  socios  exspoliare,  contemnere  magistratus,  et 
veterem  Patriciorum  tyrannidem  per  provincias  exercere 
non  desuevissent.  Sic  tristissimis  IS^obilium  cladibus  prius 
ilhid  periculum  ^in  pr^sentia  quidem)  propulsatum. 

'  Aini.  IV,  34.  -  Ann.  IV,  17. 

Sed  alterum  subiiide  est  exortum,  ac  majus,  factione 
Sejani,  qua3  mirum  in  modum  aucta  erat,  dominationem 
invadente  :  tunc  infidelibus  amicis  nuper  vexatos  hostes 
opponere  conatus  est  Imperii  illius  dissidentis  dominus, 
et  a  Nobilibus  crudelissimam  illam  Sejanianorum  stra- 
gem  edi  permittit  *. 

Sic  quinque  circiter  anni  per  mutuas  csedes  transacti 
sunt.  At  non  idcirco  resedere  civilia  odia,  sed,  continuis 
duarum  prascipuarura  factionum  indesinenter  reluctan- 
tium  motibus,  civitas  usque  ad  finem  Tiberii  exagitata 
fluctuavit.  Tot  simultatum,  tot  ultionum  aestibus  reci- 
procis  volutatus,  interdum  pene  submersus,  laborem  as- 
perrimum  pertulit  Princeps,  dum  se  sustinere,  nunc 
hac,  nunc  illac  inclinans,  nititur.  Hoc  autem  insigne, 
quod  postremo  Germanici  et  Agrippinse  filio,  Caio  Cali- 
guloe,  conciliatus  est,  eique  successionem  imperii  dedit, 
posthabito  nepote  suo,  quem  Drusus  genuerat-.  Tam 
firmis  scilicet  munimentis  insistebat  Germanici  domus, 
ut,  tot  ctedibus  exhausta,  tot  deformata  casibus,  victrix 
tamen^,  trepidam  vexatoris  sui  senectam  tueretur!... 

Prima  igitur  tot  malorura  victima  Augusti  successor 
exstitit,  ut  quem  acerrimi  et  irrequieti  metus  per  qua- 
tuordecim  annos  torserint.  Qui  metus,  si  Annalibus  cre- 

•  Ann.  V,  G,  9;  VI,  /,-10.  -  Ann,  VI,  4G. 

dideris^  simulati  plerumque,  et  obtentui  ad  exsatiandam 
crudelitatem  sumebantur.  Sed  quam  veri  fuerint,  tes- 
tantur  nimii  illi  favores  quibus  cives  novos  Sejanumque 
sibi  mentuendos  fecit!  testantur  castra,  in  quibus  prai- 
torianos  suos  procul  a  seditiosis  Urbis  coetibus,  Nomen- 
tanam  ad  portam,  vetustum  extra  Servii  Tullii  pomoe- 
rium ,  seposuerat ,  promptum  rn  quoscumque  rebelles 
subsidium  *  :  quse  tamen  castra,  apud  Tacitum,  Csesar 
a  Sejano  constitui,  nullo  jubente  periculo,  sinit,  gratuita 
profecto  utens  stultitia,  quum  id  roboris  Vulsiniensi 
Equiti  ad  se  ipsum  subruendum  sponte  suppeditet!  Tes- 
tatur  denique  fuga  ad  Capreas,  haud  absurde  a  Consule 
qui  Principem  probe  noverat,  exsilium  vocata^,  timi- 
dique  circa  Urbem  regressus ! 

Quarum  rerum  causas  Tacitus  memoravit  diversas, 
praecipuam  negligens  :  nunc  enim  artes  Sejani,  nuncr 
ipsius  pudorem,  «  occultantis  faciem  ulcerosam  et  medi- 
caminibus  interstinctam»,  culpat,  tunc  (ut  quandoque) 
minus  magno  historico  par  quam  scriptori  famosum 
libellum  acuenti^. 

Sed  terror,  terror,  inquam,  eum  Roma  extruserat, 
nihil  nisi  ex  tuto  ausurum  ^* ;  terror  per  undecim  miser- 
rimte  senectutis  annos  continuit  inter  sua  saxa  tabescen- 
tem;    ibi   pallebat   metu,    si  quis  ad  ambulantem,   per 


'  Dio  Cassius,  LVII,  19.  »  Ann.  IV,  Sy. 

-  Ann.  VI,  38.  *  Suet.  LXXIII. 

abriipta  ac  devia,  clam  erepsisset'.  Nec  vero  iinmerito 
faventium  Germanici  liberis  studia  formidabat,  quum, 
missis  in  eos  minacibus  litteris,  Curiam  statim  circum- 
fremuerit  seditio  et  nova  Patrum  consulta  protinus  eru- 
perint  ^. 

Sed  ad  summum  pene  crevit  continua  illa  anxietas, 
quum  Tuscum  illum  equitem,  necessarium  sibi  adversus 
acerrimos  liostes  auxiliatorem ,  quem  fidum,  proprine 
saltem  utilitatis  respectu,  speraverat,  res  novas  moliri 
cognovit.  Hic  non  satis  desiderare  queo,  ad  demonstran- 
dam  veritatem  qua  nititur  hoc  nostrum  opusculum,  de- 
esse  Annalibus  partem  ipsam  illam,  in  qua  profecto  non 
facile  dissimulari  poterat,  quam  in  lubrico  ac  prsecipiti 
egerit  Tiberius,  quam  precaria,  quam  opportuna  insidiis 
fuerit  ea  omnipotentia. 

Pallidus  opperiebatur,  altissima  de  insulae  suas  rupe 
pontum  et  ab  Urbe  arsura  signa  prospectans,  Rex  ille 
Caprearum,  jam  aptatis  ad  fugam  navibus,  si  Rom^e  do- 
minatorem  «  verbosa  illa  et  grandis  epistola  »,  Macronis 
dolisadjuta,  subvertere  non  evaluisset^  :  jusseratinsuper, 
si  arma  ab  8ejano  tentarentur,  extractum  custodia  Palatii 
in  quo  attinebatur,  Drusum,  nepotem  suuin ,  populo 
ducem  ofFerri  :  ambiguos  igitur  eventus  ejus  certaminis 

'Suet.  LX.  'Suet.   Tih,    LXV.    -    Dio 

'  Ann.  V,  4.  Cass.  LVHI. 

procul  repiitans  ac  sibimet  ipse  ante  oculos  prteponens^ 
inaudito  quodam  excruciabatur  supplicio.  Ecce  tandem 
nuntiatur  hanc  singularem  sane  Principis  adversus  mi- 
nistrum  suum  conjurationem  prospere  cessisse :  nam 
deceptum  Sejanum  spe  potestatis  tribunitiaj  et  ambagi- 
bus  epistolas^  diu  in  Curia,  procul  a  suis  praetorianis 
detentum,  mox  ab  iisdem  Senatoribus  qiii  paulo  ante 
illi  adiilabantur,  oppressum  et  lictori  traditum;  dejectas 
undique  procubuisse  damnati  statuas^  et  ipsum,  dum 
«  unco  trahitur»  a  «  Kemi  turba  »  non  sine  plausu^  sti- 
patum  adspectari,  calcari. 

Sed  trepido  Caprearum  captivo  terrores  ex  terroribus, 
pericula  ex  periculis,  tenore  quodam  fatali^  renasceban- 
tur  :  audit  jam  novos  dominos  a  Patribus  istis  «  ad  jii- 
«  gum  paratis  »  protinus  requiri,  Senatumque  in  servi- 
tium  Macronis  et  Laconis  nunc  ruere,  nisi  ipsi  obstarent, 
non  quidem  Principis  amore  aut  veneratione,  sed  terrore 
demum  qui  cunctis  tunc  imperaret. 

Deinceps  conturbatam  exsulis  mentem  perpulit  prope 
ad  dolirium  allata  epistola  Apicatae,  qiiam  olim  repudia- 
verat  Sejanus,  matrimonium  tunc  ambiens  Livillaa,  quam 
Drusi  conjiigem  sibi  jam  adulterio  devinxerat :  ubi^  per- 
culso  Sejano,  trucidatos  suos  et  illius  parvulos  liberos 
«  idque  aetatis  corpora  abjecta  in  Gemonias  »  Apicata 
contemplata  est,  materno  luctu  percita,  etantequam  sibi 
mortem  consciret,  aliciijus  saltem  ultionis  avida,  per  has 
litteras  Tiberium  edocebat  filium  ejus  Drusum  non   in- 

temperantia  (id  eiiim  septem  per  annos  omnibus  credi- 
tum),  periisse,  sed  veneno  quod  fraus  Livillae  et  adulteri 
Sejani  comparaverat. 

Tunc  vero  Drusi  pater,  comperto  se  tamdiu  a  Sejano 
delusum,  quem  nunc  etiam  putabat  sibi  fidum  aliquantis- 
per  fuisse,  reputans  se  insidiis  irretitum  semper  vixisse, 
ac  ne  unura  quidem  hominem  vere  sui  amantem  ha- 
buisse,  adeo  exarsit  et  mente  captus  est,  ut,  quasi  se 
infensis  gladiis  undique  obsessum  videret,  jam  nullius 
tormentis  aut  supplicio  pepercerit ' . 

Ca3ca  enim  ac  veluti  fanatica  instinctus  rabie,  vel  in 
maxime  intimos  ac  continuos  comites,  vetere  consue- 
tudine  notos  et  ante  illam  diem  minime  suspectos,  de- 
saivit;  tunc  caedibus  cajdes  cumulat;  tunc  sanguine  rupes 
illas  complet  quas,  natura  quidem  amoinissimas,  sed 
memoria  in  ajternum  deformes,  nunc  etiam  prceternavi- 
gans,  a  nautis  monstratas,  ut  maxime  exsecrandi  tyranni 
carnificinas,  horres  ac  refugis. 

Tiberium  igitur,  rebus  publicis  intentum  ac  modeste 
agere  cupientem,  ultro  irritavere  factiones ;  mox  terri- 
tum  seque  defendentem  illae  in  pejus  mutavere  :  mutuis 
ille  Romanorum  inter  se  colluctantium  odiis  quasi  con- 
vulsus,  dum  pericula  sajvitia,  dum  curas  voluptatibus 
luborat  depellere,  ad  imum  illum  uequitiae  ac  turpitudi- 

•  Suct.  LXH. 

nis  gnidum  dejectus  devenit :  liuc  vero  non  voluiitario 
delectu,  non  certo  pridem  consilio,  sed  primum  (ut  ple- 
rumque  fieri  solet),  invitus,  pene  coactus  et  interdum 
reluctans,  manifestus  est  paulatim  descendisse. 

Nec  ideo  scriptori  hujus  aevi,  inter  doctissimos  Ala- 
manniaj  criticos  llorenti,  assenserim*,  qui  scelestissimum 
Principem  singulari  quadam  et  hactenus  inaudita  cari- 
tate  complexus,  cives  necatos  a  dilectissimo  illo  Caesare 
ultro  objurgat^  quod  rectoris  natura  benigni  ac  clementis 
vitam  trepidam  efFecerint  animumque  mansuetum  efFera- 
verint.  Imo  maneant  Tiberio  apud  posteros  scelerum  suo- 
rum  culpa  et  invidia  :  sed  cavendum  rursus  ne  scelera 
ipsa,  dissimulatis  (velut  apud  Tacitum)  causis,  aliquid 
portentosi  ac  necessarii  contrahant,  quo  natura  ingenue 
perversa  edita  fuisse,  idcircoque  (si  Deo  placet !)  nori 
damnanda  esse  videantur. 

Jam  constet  Romanos  in  Principis  sui  sceleribus  par- 
tem^  eamque  maximam^  habuisse.  Tiberius,  Romanorum 
demum  impellentibus  tum  vitiis,  tum  simultatibus,  cruen- 
tam  illam  viam  ingressus  est^  cujus  in  prono  nemo  temere 
unquam  se  retinere  aut  morari  prolabentem  valuit,  ne- 
dum  vetus  ille  miles,  a  sanguine  minime  abhorrens,  inter 

'  Adolphe  Stahr,  Bilder  aus  AUenburg ,  1866,  Zur  Krilik 
dem  Alterthume.  lierlin,  i863.  des  Geschicte  der  Kaisers  Ti- 
—   Dissentit   Edouard   Pasch ;      berius. 

caedes  natus,  inter  civiles  procellas,  et  inter  omnia  irri- 
tamenta  supremaj  dominationis  educatus,  securitati  suse 
humanitatem  prasponeret. 

Atqui  huc  devolutum  multo  etiam  antecessit  Senatus 
ille,  qui  cunctis  civitatis  pessimse  vitiis  ac  furoribus 
maxime  flagrabat  :  quoties  ab  isto  delato.rum  et  adula- 
torum  conventu  postulavit  Tiberius  ne  verba  simpliciter 
in  conviviis  aut  inter  familiares  jactata  in  crimen  detor- 
querentur  ' !  quot  reos  illis  subduxit,  per  dilationum  le- 
gem  -  quam  ipse  de  differenda  in  decimum  diem  cujusque 
damnati  morte  sanxerat"*!  Nonne  confessus  est  ipse  Ta- 
citus  unicum  tunc  suffugium  fuisse  opperiri  Principem? 
Non  semel  in  Annalibus,  Patres  audiuntur  dolentes  jus- 
titiam  suam  ut  id  vocabant!)  a  Principe  attineri''  ;  hi 
permulta  facinora,  nil  jubente  illo,  irao  omnia  nesciente, 
raptim  perpetraverunt  :  sic  exanimatus  in  carcere  ob 
vaniloquentiam,  Lutorius^.  Hic  autemanimadvertendum 
accurate  existimo  duos  tandummodo  exstitisse  Lutorii 
defensores,  nempe  Rubellium  Blandum,  Principis  mox 
progenerum  *',  Lepidumque,  Tiberio  acceptissimum , 
apud  quem  aiquabili  auctoritate  diu  floruerit  '^. 

Sic  damnati,  ob  amicitiam    Sejani,  plerique  ex  illis 

•  Ann.  VI,  5.  *  Ann.  III,  65,  70. 

'  VI,  9;  IV,  66.  ^  III,  4o. 

'  Suet.  LXXV.  —  Dio  Cass.  "  VI,  27,  \5. 

LVII,  20;  Ann.  VI,  9;  IV,  66.  '  IV,  20. 

qiii,  dejecto  illo,  per  biennium,  caede  prope  continua  et 
aliquando  catervatim  mactati,  occubuere  '.  ]n  Annalibus 
tamen,  ut  cuncta  sunt  composita,  illa  crudelitas,  impe- 
rante  Caprearum  exsule,  debacchari  videtur  :  redundat 
in  unum  hominem  seditiosorum  civium  perversitas;  adeo 
ut  Secundatus  ipse  noster  infandam  Optimatum  ultionem 
de  Sejani  filiola  Principi  imputaverit^.  Sed  atrox  ipsa 
lex,  per  quam  adolescentulse  sanctitas  violata  est,  non  a 
Tiberio-  fuerat  inventa  ;  manebat  vero  tanquam  dirum 
monumentum  prioris  illius  aevi  quod  aliquando  reposcere 
videtur  Tacitus ;  exemplum  scilicet  antiquum  sacrilegae 
illius  feritatis  a  Dione  Cassio  memoratum  reperio^. 

Quod  si  talium  scelerum  dux,  auctor,  inventor  fuisset 
senex  ille  inter  maris  solitudines  tremens,  num  viguis- 
sent  longa  stabilique  apud  illum  amicitia  tot  viri  graves, 
adulationibus  ac  ssevitiis  infensi?  num  vivere  passus 
esset  tot  cives,  qui  genere  ac  fama  difiidentiam  tyranni 
prorsus  merebantur  ? 

Non  igitur  Tiberii  voluntaria  perversitas,  sed  ipsorum 
Romanorum  furores  Romanis  tot  miserias  ac  denique  ser- 
vitutem  imposuere.  Eos  ipsos  incusa  qtii,  quum  Princeps 
libertatem  modeste  exercendam  obtulisset,  mutua  sua 
odia  sanguine  exsatiare  maluerunt. 

Incusa  sane,  sed  simul  miserere,  potius  quam,  exemplo 

*  Ann.  VI,  1-28.  et  Note  de  Voltaire. 

^  V,  9.  —  Montesquieu,  Es-         '  Dio  Cassius,  XLVII,  6. 
prit  des  Lois^  liv.  XII,  ch.  XIV, 

Taciti,  eos  tanquam  vilissiraam  demum  proditorum  ac 
sicariorum  colluviem  contemnas !  Annales  enim  miser- 
rimis  illis  temporibus  speciem  vel  focdiorem  quam  mi- 
seriorem  indidere  :  ibi  nempe  videntur  Romani  privatis 
tantum  libidinibus  acti,  per  scelera  et  dedecora  proru- 
pisse;  videntur  propter  privatam  solum  invidiam,  am- 
bitionem,  avaritiam,  per  tot  annos,  innuente  tyranno, 
fratrum  innocuorum  sanguine  manus  suas  polluisse  : 
ergo  scelerum  causas  sceleribus  ipsis  turpiores  exsti- 
tissent?  Non  ita  :  ne,  obtestor,  eam  humanae  naturaj 
calumniam  inferamus,  ut  arbitremur  magnam  quamlibet 
gentem  potuisse  unquam  abjectum  nescio  quid  perfi- 
dorum  carnificum  pecus  fieri. 

Multos  quidem  cives  publicae  tempestatis  tumultu  ad 
explendas  propriaj  libidines  turpiter  abusos  negare  non 
ausim;  id  enim  maxime  luctuosum  et  in  posterum  6tiam 
exitiabile  talia  tempora  ferre  solentl  Multos  prorsus  ex 
istis  delatoribus,  quorum  rapacitatem  ac  dolos  quivis, 
ut  Tacitus,  prompte  sit  exsecratus,  malae  spes  elicuerant. 

Nonne  vero  plures  sinceris  erga  veterem  aut  novum 
rerum  statum  studiis  agebantur?  Nonne  plurimorum 
eloquentiam ,  quam  Tacitus  ipse  minime  spernendam 
confessus  est,  aliqua  ofiicii  privati  vel  publici  opinio, 
falsa   fortasse,   certe   non  indecora,    accendebat'?   Ita 


'  De  variis  civium  circa  Prin-      Cassium,  Llll,  p.  496  (dc  Au- 
cipatum    studiis    vide    Dionem      gusto). 

prorsiis  sese  res  habuere.  Delatores  illi,  qni;,  nomine 
Quadruplatorum  olim  dicti,  veterem  Rempublicam  tur- 
bare  jampridem  consueverant ,  certantium  factionum 
oratores  erant  :  aliterne  potuit  evenire  ut  leves  et 
ignobiles  plecterentur,  dum  maxime  formidati^  multis 
et  justissimis  quidem  odiis  circumventi,  suis  tamen  mor- 
tuis  (ut  atroci  cujusdam  eorum  voce  utar*),  superessent^? 
Illi  priscos  Reipublic^e  mores  exercebant;  illi  priscas 
Fori  peragebant  in  Curia  contentiones^,  non  adeo  quon- 
dam  ab  auctore  Dialogi  improbatas  aut  despectas.  Ci- 
vilia  autem  certamina  summus  apud  nos  tum  historicus, 
tum  poeta^  jure  dixit  non  libidinum  modo,  sed  praesertim 
officiorum  certamina  esse''  :  quae  quum  tam  amplum 
scelerum  proventum  afferre  soleant,  scelerum  illorum 
causas  minus  erubescendas  non  celari,  humanae  digni- 
tati»multum^  et  aequitatis  historicae  plurimum  intererat. 

Quse  cuncta  reputans,  demum  intelliges  infelicem 
illumdiscordantis  inexpiabili  violentia  populi  Prsesidem, 
pavefactum,  irritatum,  ad  ea  tandem  descendisse  faci- 
nora  quae^  per  prima  jam  periculosse  potentiae  tempora 
praesentiens,  horruerat.  Non  enim  vana,  non  perfida 
jactabantur  incipientis  Tiberii  verba,  dum  revocaret  Pa- 


'  riinc   le  jeune,   Ep     I,   5.  ^  Impiaque  in  medio  peragun- 

Mot  (le  Metius  Carus,  accusateur  tur  bella  Senatu  (Juvenal). 

de  Senecion,  a  Uegulus.  *  Lamartine,  fHst   des  Giron- 

^  Ann.  IV,  36.  dins. 

tribus  se  aliqiiando  iii  deterius  mutari  posse,  dumque 
optaret  se  intercipi  potius  quam  corrumpi,  Deos  suppli- 
cans  ut  sil)i  constantem  in  periculis  animum,  quietam 
mentem  ct  liumani  divinique  juris  memorem  servarent, 
ita  ut  apud  posteros  a  majoribus  haud  degener  habere- 
tur ' .  Rerum  scilicet  ac  temporum  callidus,  noverat  civi- 
tatis,  moribus  et  concordia  carentis  eoque  ad  servitium, 
ut  ipse  nec  semel  questus  est,  paratas  ^,  rectorem  prope 
ineluctabili  impetu  ad  tyrannidem  rapi  :  noverat  prce- 
terea  homini  cuilibet,  cuncta  in  illo  fastigio  ad  explendas 
suas  libidines  undique  prompta  reperienti,  servitutem, 
etiam  subjectorum  servitute  turpiorem,  impendere  :  qui- 
bus  ergo  tum  periculis^  tum  illecebris  se  resistere  posse 
minime  confidens,  priorisque  laudis  anxius,  sua  ipse 
scelera,  suum  dedecus  jam  expavescebat  :  paventem 
utique  demersit  Principatus  illa  quasi  fatalis  vertigo. 

Quanquam  per  foeditates  saltem,  quarum  imagine 
Tacitus  sexti  libri  exordium  maculavit,  Tiberium  devo- 
lutum  esse  non  crediderim  :  obstat  fidei  fessa  senis  agtas, 
metus  assidui,  retentaque  semper  vel  in  voluptatibus 
diffidentia  :  videtur  potius  fama,  tertio  Caesari,  imperi- 
tante  Trajano,  maxime  adversa,  Caprearum  solitudinem, 
obscaenitatis  cujuslibet  capacem,  vulgatis  olim  apiid  Pri- 
mores  civium  flagitiis  complevisse.  Nonne  Tiberii  vita^ 


*  Suet.   m.  LXVII.  —  Ann.         '  Ann,  III,  65. 
IV,  38. 

vel  exempto  illo  tyrannidis  ac  pravitatis  consilio,  satis 
jam  sceleribus  ac  opprobriis  referta  est,  ut  novas  illuc 
sordes  coacervare  historia,  suae  saltem  dignitatis  respectu, 
vereatur'  ? 

Caeterum,  utcumque  se  ea  res  habuit,  patet  ipsis  ex 
Annalibus  Tiberium,  per  illos  infamis  senectutis  annos, 
minime  tranquillitate  animi  usum,  quam  retinuisset  pro- 
fecto,  si  tantummodo  naturae  funditus  perversse  obtempe- 
rasset  seque  ipse  consulto  inquinasset  :  at  miser,  quem- 
admodum  se  pessumdari  prametuerat,  ita  se  pessum- 
datum  exhorruit  nec  ferre  potuit. 

Testis  est  insignis  illa  exsulis  Capreani  ad  Senatum 
epistola,  quam  Tacitus  Suetoniusque  ambo  memora- 
vere^  :  illa,  dum  Tiberius  ipse  dilaceratum  tormentis 
suum  pectus  recludit,  dumque  poenas,  quas  dudum  in- 
tima  in  conscientia  solvebat,  in  lucem,  tanquam  divino 
quodam  instinctu  coactus,  profert,  portentosam  illam  ac 
voluntariam  immanitatem,  quam  A?males  depinxere, 
mendacii  coarguit. 

Nullo  prorsus  philosophorum  libello^  luculentius  est 
unquam  comprobatum  inesse,  vel  pessimo  cuique,  men- 
tem  boni  malique  intelligentem  quae  usque  permaneat, 
inesse  vocem  quamdam  ultricem  quam  nemo  oppresserit, 
nemo  omnino  corruperit.  Ea  profecto  voce  excitatus  Ti- 

'  yoMaire,  Note  surle  14*  cha-         ^' Ann.  VI,  6.  —  Suet.  Tib. 
pUre  du  xn'  /Jvre  de  VEsprit     LXVII. 
des  Lnis. 

l)erius  gr.avissimum  sui  taedium,  et  poenitentiaj  quosdam 
motus,  steriles  quidem,  sed  eo  magis  vindices,  prodidil : 
simul  se  ad  infimum  nequitiae  gradum  non  naturali  et 
necessaria  quadam  propensione,  vel  de  industria,  des- 
cendisse;  sed  infelicitate  temporum,  et  loci  principis 
peste,  et  propria  infirmitate  eo  deductum  esse,  omnibus, 
ut  quidem  reor,  demonstravit. 

Igitur  Romanos  et  infelicem  Augusti  lia^redem  egit  per 
caedes  opprobriaque,  non  insana  queedam  proditionum 
ac  servitii  libido,  nec  perfide  compositum  tenaciterque 
servatum  perversitatis  et  infamioa  consilium;  sed  illos, 
morum  petulantia  studiorumque  civilium  rabies,  mise- 
rior  etiam  quam  turpior;  hunc  vero,  continuus  terror  et 
omnipotentias  omnibus  periculis  subjectai  irvitamentum 
et  conscientia. 

Quod  quum  per  testimonia  quae  vel  cseteris  e  scripto- 
ribus,  vel  ac  preesertim  ex  ipso  Tacito  excerpta  proposui, 
explanatum  esse  confidam,  nunc  totam  illam  tliesim 
verbis  quam  paucissimis  includam;  utque  Tacitus  suam 
de  Tiberii  indole  opinionem  his  postremo  verbis  totam 
expressit '  :  «  In  scelera  simul  ac  dedecora  prorupit, 
«  postquam,  remoto  pudore  ac  metu,  suo  tantum  inge- 
«  nio  utebatur  »,  nos  ea  contendere  sententia  audebi- 
mus  :  «  In  scelera  simul  ac  dedecora  devolutus  est, 
«  postquam,  continuo  nec  absurdo  metu  pessumdatus, 
«  multo  minus  suo  quam  Principatus  ingenio  utebatur.  » 

Qua  cuncta  resolvendi  ratione,  tiim  naturae  humana^ 

'  Ann.  VI,  f)i. 

logibiis,  tiim  historia;  acquitati,  verius,  ut  quidem  reor, 

accommodata,  ecquis  non  sentit  Tiberium  multum  infra 

deprimi,   nedum  extollatur?  Sic  enim  ostenditur  miser 

ille  princeps  qualis  fuit,  nempe  scelestus  ut  multi  esse 

solent  ac  plerisque  modo  solertior;  a  sanguine,  tanquam 

quivis '  talium  temporum  Romanus,  natura  non  abhor- 

rens;  diuturnas  ob  a;rumnas  tristis  et  suspicax;  congestis 

et  diu  dissinnihitis  toleratisque  opprobriis  exacerl)atus ; 

ob  pericula  diffidens;   ob  insidias  assiduas  saivus;  mox 

priores  ob  sasvitias  sajvior;    latebras  intra    suas  inde- 

sinenter  trepidans,  nunc   ira  et   contemptu  hominum, 

nunc  sterili  poenitentia  et  sui  teedio  discruciatus;  prima 

denique  terroris,  quotaletempus  funestatumest,  victima. 

Quem  in  invidioso  suo  fastigio  magis  in  dies  exani- 

matum  et  usque  viliorem  factum  intuens,  odisse  quidem 

et  adspernari,  sed  paulisper  quoque  miserari,  cogeris,  in 

quantum  miserandus  esse  potest  qui  pessima  quajque,  ut 

perpetravit,  sic  meruit. 

Evanesc^at  igitur  horrenda  illa  vehiti  majestas,  quam 
Tacitus  Tiberio  indiderat,  et  qua  admirationi  non  minus 
quam  odio  exemplar  ilhid  tyrannidis  commendabatur. 
Equidem  nempe  confitebor,  quoties,  in  ipso  Annalimn 
limine,  appareret  portentosus  ille  Princeps,  ingenitae  ne- 
quitiae  progressus  ultro  ac  gradatim  propellens,  ut  tan- 
dem  in  sanguine  ac  cceno  tabesceret,  nec  minus  ad  ulti- 
mam  horam  vigorem  animi  consiliique  retinens,  intra])at 

me  paventem,  pro  spernaci  hac  miseratione  (iuam  soi- 
vendam  illi  arbitror,  nescio  quae  verecundia.  PraBterea, 
quum  illum  mentis  solertia  constantiaque  prassignem 
contemplarer,  mirabar  potuisse  tam  vivax  intelligentias 
robur  cum  tot  vitiis^,  cum  tot  angoribus,  tamdiu  con- 
venire.  Pcenitebat  quod  in  vita  tam  fteda,  tam  dete- 
standa,  aliquid  grande  exstitisse  videretur^  quod  con- 
temptum  repelleret,  indignationemque  nostram  ineluc- 
tabili  quodam  silentio  obrueret. 

Nunc  vero  intra  justos  naturae  fines  redactus  Tiberius 
ostenditur  :  quem  scilicet  miserandum  magis  quam  hor- 
rendum,  saepe  imbecillum  animo,  semper  trepidantem 
non  unum  ac  simplex  perduxit  vitae  consilium,  nec  adeo 
exquisiti  abstrusique  doli  armavere.  Imo  (ut  eloquen- 
tissimus  apud  nos  arbitratus  est  sacerdos,  res  animi  et 
historiaj  quam  exactissime  perscrutari  ac  dispicere  soli- 
tus',  et  cujus  sententiam  huic  nostro  opusculo  gallice 

*  Fenelon,  Lettre  d  1'Acade-  «  que  Tacite  crciise  pour    de- 

mie,   chap.  VIII.  «  Tacite  mon-  «  coiivrir  les  pliis  grands  raffi- 

«  tre  beaucoup   de  genie  avec  «  nements  dans  les  conseils  de 

«  uae  profonde  connaissancedcs  «  rEmpereur.  —  Prcsque  tous 

«  coeurs    les    plus    eorrompus;  «  les  hommes  sont  superficiels 

«  niais  il  raffme  trop,  il  attribue  «  pour  le  mal   commc  pour  le 

«  aux  plus  subtils  ressorts  de  la  «  bien.... 

«  politique  cc  qui  ne  vient  sou-  «  Tiberc,  Tun  des  plus  mc- 

«  ventquedunmecomptc,  d'unc  «  chants  hommcs  quc  le  monde 

«  humeur  bizarre,d'un  capricc...  «  ait  vus,  eta.it  plus  entraine  par 

«  Cest  la  faiblessc,  c'est  lc  dc-  «  ses  craintes  que  determine  par 

«  pit,  c'cst  le  conseil  d'un  af-  «  un  plan  suivi.  » 
«  franchi   ([ui   decidc,  pendant 

sub.scni)'.'iulaiu  esse  judicavimus),  aiixiuni  et  seniper 
mobilem  istum  tyrannum  impellebant  plertimque  ac 
distrahebant  aiit  metus  quos  abunde  recensuimus,  aut 
conscientiaj  tormenta  quae  Tacitus  memoravit  quidem, 
sed  non  satis  interrogavit;  aut  illa  superstitio  impiis  qui- 
dem  sempcr  solita,  apud  eum  vero  Thrasylli  discipulura 
longe  prajvalens;  aiit  aliquando,  ut  ca^tefos  homines, 
repentinus  animi  impetus;  aut  quaelibet  ex  improvisis 
illis  ac  levibus  causis  quse,  per  vitam  omnium  crebrae, 
apud  hos  Annules  nullae,  in  historiis  eventus  multos  ac 
saepe  graves  ediderunt,  ac  tamen  historiarura  auctores, 
vel  suriimos,  fallere  solent. 


Iraprobandus  ergo  Tacitus  quod^  circa  mores  actaque 
Tiberii,  poetica  exaggeratione  et  artibus  componendi 
prope  tragicis,  potius  quam  simplicitate  et  fide  rerum  sit 
usus  :  damnandus  etiam,  quod  populi  Eomani  servilia 
studia  facinoraque  coloribus  supra  veritatem  fo^dis  de- 
pinxerit. 


Sed  illis  tanti  viri  peccatis  pulcherrima  afferenda  est 
excusatio.  Numqiiam  enim  obliviscendum  quale  suis 
Annalibus  ipse  munus  indixisset;  insitam  genti  Komana^ 
assentationum  libidinem  coliibero,  intentata  infensissima; 
dominationis  iniagine,  statuerat;  vix  rcna-scentfm  libcr- 

tatem  et  servili  liomanorum  ingenio  periclitantem^  contra 
dolos  Dominorum  paulatim  insurgentium,  contra  populi 
ipsius  in  Csesarum  successoribus  fiduciam,  denique  contra 
credulam  illam  securitatem  quae  toties  gentibus  nocuit, 
praemunire  gestiebat.  Libertatis  demum  cura  sollici- 
tusque  patria3  amor  splendidum  illud  ingenium  has 
intra  tenebras  inclusere. 

Tacitum  non  animi  causa,  sed  ad  docendam  poste- 
ritatem^  domesticas  Urbis  sordes  tam  mcesta  luce  illus- 
travisse,  testantur  legenti  cuique  indignatio  illa^  ille 
dolor  qui,  per  omnia  optimi  providique  civis  opera,  nus- 
quam  erumpentes,  ubique  tamen  vivunt  ac  veluti  scrip- 
tis  submurmurant  : 

Mens  agitat  molem !  . .  . 

Sit  igitur^,  propter  piam  ac  pulcherrimam  illam  tristi- 
tiam,  excusatus  Annalium  auctor :  at  nos  doleamus  quod, 
proprio  et  aequalium  in  Ca^sares  odio  malignius  indul- 
gens,  Tiberio  funestisque  illius  temporibus  speciem 
induerit  vera  etiam  deteriorem,  susceptumque  a  se  tam 
civiliter  opus  sibi  adeo  grave  ac  molestum,  posterisque, 
licet  admirantibus,  adeo  tetrum  ac  funebre  reddiderit  I 


Nanccii,  ex  lypis  Surdoillcl  et  fiis. 


2fr. 
Dsuerit  J 
fr.  r>o  I 
4fr.  ■ 

